Javni dug Srbije 72,3 odsto BDP-a - 24.02.2015, Sputnik Srbija\nJavni dug Srbije 72,3 odsto BDP-a\nJavni dug Srbije na kraju januara 2015. godine iznosio je 23,22 milijarde evra, što je 72,3 odsto bruto domaćeg proizvoda, dok je budžetski suficit bio 13,6... 24.02.2015, Sputnik Srbija\n14:27 24.02.2015 (Osveženo: 16:19 05.10.2015)\nJavni dug Srbije na kraju januara 2015. godine iznosio je 23,22 milijarde evra, što je 72,3 odsto bruto domaćeg proizvoda, dok je budžetski suficit bio 13,6 milijardi, objavilo je danas Ministarstvo finansija.\nU odnosu na decembar 2014. javni dug je uvećan za oko 460 miliona evra.\nUkupne direktne obaveze drdžave na kraju januara iznosile su oko 20,66 milijardi, a indirektne 2,56 milijardi evra.\nNa kraju 2013. godine javni dug Srbije iznosio je 20,14 milijardi evra, odnosno 59,6 odsto BDP-a.\nJavni dug je na kraju 2000. godine bio 14,17 milijardi evra, što je iznosilo 201,2 odsto BDP-a. Od tada je najniži iznos javnog duga bio 2008. godine i iznosio je 8,78 milijardi, odnosno 28,3 odsto BDP-a.\nU januaru buddžetski suficit 13,6 milijardi dinara\nBudžet Srbije je u januaru imao suficit od 13,6 milijardi, a kada se uključe rashodi za projektne zajmove, višak je 13,3 milijarde dinara.\n„Mere fiskalne konsolidacije — sa rashodne strane, i uplata dividendi Telekoma — sa prihodne, najviše su doprineli ostvarenju pozitivnog rezultata. Prihodi su ostvareni u iznosu od 79,7 milijardi, a rashodi su u iznosu od 66,1 milijardi dinara“, navodi se u saopštenju Ministarstva.\nNeporeski prihodi u januaru su bili 15,7 milijardi, od čega je uplata dividendi Telekoma iznosila 7,6 milijardi dinara.\nPoreski prihodi iznosili su 63,9 milijardi, a donacije 0,2 milijardi dinara.\nNajveći deo poreskih prihoda odnosi se na uplatu PDV-a u iznosu od 35,8 milijardi dinara.\nKako je objašnjeno, prihod od PDV-a u januaru je visok jer se plaćaju obaveze za prethodna tri meseca, uključujući i decembar koji obično karakteriše izuzetno visoka potrošnja.\n„Prihodi buddžeta po osnovu naplate akciza iznosili su 18,9 milijardi dinara, iako je deo akciza po osnovu obaveza iz januara uplaćen u februaru. Dobrom ostvarenju prihoda od akciza doprinelo je formiranje zaliha akciznih proizvoda, što je karakteristično za period pre stupanja na snagu novih iznosa akciza“, piše u saopštenju.\nDodaje se da su najznačajnije mere fiskalne konsolidacije smanjenje plata u javnom sektoru i penzija, tako da su i efekti tih mera doprineli ostvarenju budžetskog suficita u januaru.\nDotacije organizacijama obaveznog socijalnog osiguranja iznosile su 17,7 milijardi, a najveći deo se odnosi na penzije i iznosi 17,1 milijardi dinara.\nNa isplatu plata utrošeno je 18,9 milijardi dinara, a uobičajeno je da su u januaru i februaru ukupni rashodi po tom osnovu nidži od mesečnog proseka jer je manji broj radnih dana.\nBudžetom za 2015. godinu planirani su prihodi od 924,4 milijarde a rashodi 1.082 milijarde, tako da će deficit iznositi 191,4 milijarde dinara.


Još jedan klub želi Boaćija, Zvezdi stigla ponuda od sedam miliona! - Sportske.net\nPostalo je izvesno da se Ričmond Boaći u sutrašnjem večitom drbiju oprašta od dresa Crvene zvezde, pa su i informacije o njegovom potencijalnom transferu sve učestalije.\nZvezda se za derbi sprema kao za svaku drugu utakmicu, Milojević govorio o BoaćijuDa je ostao u Zvezdi, sad bi bio deo njenog istorijskog uspeha...''Delije'', vi birate! Koji je Zvezdin najlepši gol u 2017?SL - Evropski spektakl za kraj polusezoneReči kojima je Vujadin Savić oduševio Ivicu Ilieva pred derbi...\nPosle jučerašnje vesti da su i dva premijerligaška kluba ozbiljno ''zagrizla'' da ove zime angažuju najboljeg Zvezdinog strelca, računajući sva takmičenja, danas je u prvi plan izbilo interesovanje iz Francuske.\nNaime, pojedini belgijski mediji izvestili su da su šanse Anderlehta, koji takođe želi Zvezdinog napadača u svojim redovima, iz dana u dan sve manje, jer posle interesovanja sa Ostrva, Boaćija sada želi i francuski Ren, ali i pojedini kineski klubovi.\nPrema ovim informacijama, Francuzi su veoma konkretni, pa su na ''Marakanu'' poslali ponudu vrednu sedam miliona evra.\nNaravno, brojni skati će i sutra doputovati u Beograd, baš zbog Boaćija, a ukoliko napadač iz Gane i protiv Partizana potvrdi golgeterske kvalitete, nema sumnje da će ova trka za njegov potpis tokom zime postati još zanimljivija.\nUtakmica između Partizana i Crvene zvezde igra se sutra od 18 časova, a Boaći se očekuje u startnoj postavi, s obzirom da je odmarao prošlog vikenda protiv čačanskog Borca.\n#RevuePresseSRFC #MercatoSRFC Selon @Nieuwsblad_be, le @staderennais a transmis une offre de 7 M€ pour l'attaquant Richmond #Boakye (GHA/24 ans, @crvenazvezdafk / #EtoileRougeBelgrade)https://t.co/NBBdPcr8dl via @nieuwsblad_be\n— David Thomas (@davidthomas35) December 12, 2017


Rjabkov: Odnosi SAD i Rusije došli do ivice prekida\nTanjug 22. marta 2022. 09:02\nMOSKVA – Rusko-američki odnosi su na ivici prekida, a njihova budućnost zavisi od toga koji će put da odabere Vašington, rekao je danas novinarima zamenik ruskog ministra spoljnih poslova Sergej Rjabkov.\n„Američkom ambasadoru je juče uručena protestna nota, u kojoj se napominje da su aktuelna dešavanja dovela rusko-američke odnose do ivice prekida. Nema ništa više od onoga što je tamo navedeno. Ponovo naglašavam da se postavlja pitanje puta koji će SAD da izaberu“, istakao je ruski zamenik ministra, prenosi TAS S.\nOn je poručio da Vašington treba da napusti politiku eskalacije odnosa sa Rusijom i prestane da „upumpava oružje u Ukrajinu“.\n„Postavljanje pitanja o tome šta treba da se uradi da bi se ovi odnosi održali je definitivno ispravno. SAD samo treba da zaustave svoju eskalaciju, kako verbalnu tako i na način što oružjem pumpaju kijevski režim. Prestanite sa pretnjama Rusiji“, rekao je Rjabkov.\nRuski diplomata je naveo i da akcije Vašingtona, koje pogoršavaju odnosa sa Moskvom, neće sprečiti Rusiju da se prilagodi sankcijama uvedenim toj zemlji.\n„Ovo nema uticaja na našu opredeljenost da se prilagodimo okolnostima u vezi sa sankcijama SAD, koje su njihovi evropski sateliti uveli na predlog Vašingtona“, rekao je on.\nRjabkov je naglasio i da je malo verovatno da će SAD pozitivno uticati na Kijev, iako bi to po njemu „stvorilo izglede za poboljšanje rusko-američkih odnosa“.\n„Ako Amerikanci uspeju da nekako pozitivno utiču na Kijev, u šta ne sumnjam da bi mogli, ali sam siguran i da se to, nažalost, neće desiti ,onda mislim da bi se stvorili izvesni izgledi za normalizaciju rusko-američkih odnosa“, izjavio je ruski zvaničnik.\nOn je saopštio i da akcije Vašingtona nemaju uticaja na „rešenost Moskve da postigne svoje ciljeve u specijalnoj vojnoj operaciji u Ukrajini“, navodi TAS S.


Top 10 najvećih dužnika u BiH na osnovu neplaćenog PDV-a – Visokoin.com\n· 13. Januara 2020. ·0\nSarajevsko preduzeće GRAS prvo je na listi dužnika za neplaćeni PDV državi. Ova državna firma Upravi za indirketno oporezivanje (UIO) BiH duguje 21.739.891 KM. Na listi dužnika druga je “Sarajevska pivara” sa 17.466.032 marke neplaćenog PDV-a, dok je firma “Bosmal” dužna 9.002.072 marke.\n– Zbog činjenice da najveći dužnici svoje obaveze ne izmiruju godinama, zatezna kamata svakog dana zakašnjenja utiče na porast iznosa dugovanja po osnovu PDV-a. Uprava za indirektno oporezivanje provodi sve zakonom propisane mjere prinudne naplate indirektnih poreza radi efikasnije naplate dugovanja. Odobrava se i plaćanje duga u ratama i odgođeno plaćanje – kazao je Kovačević.\nU “top 10” dužnika ulaze još i sljedeće firme:\nRadio-televizija BiH – 4.792.283 KM\n“MB-Kekerović” – 4.357.047 KM\n“Đuša” – 3.266.257 KM\nMASS – 3.182.312 KM\n“K&Data” – 2.771.924 KM


Srpski sudovi zbog zastarevanja uskraćuju odštetu žrtvama rata\nUstavni sud u Beogradu, Foto: Glas Amerike\nŽrtvama teških kršenja ljudskih prava za vreme ratova devedesetih godina uskraćeno je pravo na obeštećenje, jer su sudovi u Srbiji restriktivno primenjivali odredbe o zastarelosti potraživanja naknade štete, ocenjuje se izveštaju Fonda za humanitarno pravo.\nUprkos jasnim odredbama i međunarodnog i domaćeg prava, kao i sudskoj praksi međunarodnih tela, žrtve u postupcima pred domaćim sudovima gotovo uopšte nisu u mogućnosti da realizuju svoje pravo na reparaciju zbog načina na koji ih tumače i primenjuju sudije u Srbiji. Prepreke sa kojima se suočavaju su različite, počev od nametanja nesrazmernog tereta dokazivanja oštećenima, preko višegodišnjeg trajanja sudskih postupaka, do nepoverenja u navode žrtava ili dokaze koje predlažu, navodi se još u izveštaju.\nMihailo Pavlović, autor izveštaja o sudskoj praksi u Srbiji u tužbama protiv države za obeštećenje, kaže da su domaći sudovi odbijali da prihvate stav da takvi postupci ne zastarevaju za tri ili pet godina, već su uglavnom presuđivali na štetu žrtava.\nIzveštaj „Zaobilaženje pravde: Zastarelost kao mehanizam uskraćivanja prava žrtvama rata na naknadu štete“ ukazuje da su domaći sudovi primenom principa zastarelosti prekršili međunarodne propise i Rezoluciju Ujedinjenih nacija u kojoj se navodi da odredbe o zastarelosti ne važe za zločine regulisane međunarodnim pravom.\nSenad Jusufbegović iz Saveza logoraša u Bosni i Hercegovini, koji je posle pada Žepe, enklave na teritoriji BiH, u julu 1995. godine prebegao na teritoriju Srbije i bio zatočen u logoru Mitrovo polje, rekao je da je podneo tužbu protiv Srbije 2007. zbog torture i nehumanog postupanja.\nKako je rekao, on je na glavnom pretresu dao iskaz u kome je Mitrovo polje nazvao logorom, ali je sudija u tom postupku insistirala da u zapisnik bude uneto da je reč o prihvatnom centru.\n“Mi smo na nuli od 2007.“, rekao je Jusufbegović i dodao da su žrtve pre godinu dana pokrenule postupak i pred Evropskim sudom za ljudska prava u Strazburu.\n“Ovo je zaista deprimijaruće i neverovatno, i to ne samo za Srbiju, nego sve zemlje regiona da se ovako ponašaju pred žrtvama torture i ratnih zločina“, zaključio je Jusufbegović.\nNaime, slična situacija je i u sudovima u Hrvatskoj i BIH, a dobar deo ovih pitanja će dobiti epilog pred Evropskim sudom za ljudska prava.\nKao jedan od razloga za ovakvu praksu, u izveštaju Fonda pominje se i zaštita budžeta Srbije koji bi pretrpeo znatne izdatke ukoliko bi odštete bile dosuđene u korist žrtvama.\n“Ukoliko odluke Evropskog suda za ljudska prava u ovim postupcima budu na štetu Republike Srbije, budžetska sredstva koja pravosuđe pokušava da zaštiti svojim presudama biće na dodatnom udaru. Samim tim, pravosuđe Srbije će biti dodatni uzrok njegovog urušavanja,” navodi se u izveštaju.


Руси донели помоћThe Russians brought help\nRusi doneli pomoćThe Russians brought help\nBez velike pompe i uobičajenog protokola, u požarevačkom Gradskom zdanju predstavnici lokalne samouprave i nekoliko okolnih opština primili su delegaciju Rusije, na čelu sa Nikolajem Sokorovim, zamenikom direktora Srpsko-ruskog humanitarnog centra u Nišu. Povod je bio pristizanje kontigenta humanitarne pomoći iz Rusije namenjen ugroženim mestima u Požarevcu kao i opštinama Malo Crniće, Petrovac na Mlavi i Kučevo.\nPrijem Gosti i domaćini\n– Kažu da se pravi prijatelji poznaju u nevolji i ova izreka ovde u ovom zdanju danas dobija još jednu potvrdu. Kako smo svi u velikoj žurbi ovoga puta u svom obraćanju vama izostaviću sve one podatke, datume i istorijske događaje koji govore o našoj povezanosti i prijateljstvu. Ovom prilikom nećemo se, kao uvek do sada, pozdraviti sa širokim osmesima ali će biti još mnogo radosnijih povoda naših susreta. Mogu još samo da kažem da se nadam da će sledeći povod našeg viđenja biti drugačiji. Nadam se i da će tada svi ljudi kojima se vaša humanitarna pomoć upućuje ove dane pamtiti samo kao ružnu uspomenu koje se sećaju u svojim obnovljenim domovima, rekao je predsednik Skupštine grada Bane Spasović pozdravljajući goste i kao predsednik Društva srpsko-ruskog prijateljstva „Breza“ iz Požarevca koje već dugo neguje dobre odnose između dva bratska naroda.\nPrisutnima se obratio i načelnik Braničevskog upravnog okruga Aleksandar Đokić koji je podsetio da okrug ima oko 200.000 stanovnika i da su se svi oni ujedinili da pomognu mestima koja su pogođena poplavama kako u regionu tako i u čitavoj Srbiji.\n-Ova nesreće će proći i mi ćemo živeti i dalje. Rusiji se neizmerno zahvaljujemo na pomoći koju su nam dopremili i nismo ni sumnjali da će tako biti. Ono što molim predstavnike Rusije je da kada sve ovo prođe pomognu da izgradimo i privredne kapacitete. Ljudima je bitno da rade i mi ćemo im to i omogućiti, kazao je Đokić.\nObrativši se prisutnima, Aleksandar Sokorov je izkazao veliku tugu što se dešavaju ovolike poplave u bratskoj Srbiji i kazao da se ovde njihova pomoć ne završava već se i dalje traže načini da se pomogne svima koje je zadesila ova velika tragedija u Srbiji. Što se konkretno ovog kontigenta pomoći tiče, on sadrži ukupno 7 tona dečje i konzervirane hrane kao i šećera. Rasporediće se na četiri jednaka dela i uputiti u Požarevac, Malo Crniće, Petrovac na Mlavi i Kučevo.Bez velike pompe i uobičajenog protokola, u požarevačkom Gradskom zdanju predstavnici lokalne samouprave i nekoliko okolnih opština primili su delegaciju Rusije, na čelu sa Nikolajem Sokorovim, zamenikom direktora Srpsko-ruskog humanitarnog centra u Nišu. Povod je bio pristizanje kontigenta humanitarne pomoći iz Rusije namenjen ugroženim mestima u Požarevcu kao i opštinama Malo Crniće, Petrovac na Mlavi i Kučevo.\nObrativši se prisutnima, Aleksandar Sokorov je izkazao veliku tugu što se dešavaju ovolike poplave u bratskoj Srbiji i kazao da se ovde njihova pomoć ne završava već se i dalje traže načini da se pomogne svima koje je zadesila ova velika tragedija u Srbiji. Što se konkretno ovog kontigenta pomoći tiče, on sadrži ukupno 7 tona dečje i konzervirane hrane kao i šećera. Rasporediće se na četiri jednaka dela i uputiti u Požarevac, Malo Crniće, Petrovac na Mlavi i Kučevo.


Vrh policije pregovarao s teroristima u Kumanovu? - Sputnjik Srbija\nVrh policije pregovarao s teroristima u Kumanovu?\n13:36 13.05.2015 (osveženo 16:19 05.10.2015) Preuzmite kraći link\nMakedonska i kosovska štampa pišu da su visoki bezbednosni zvaničnici Makedonije podneli ostavke jer su otkriveni njihovi telefonski razgovori sa teroristima.\nPrištinski portal gazetaexpress.com objavio je da su ministarka unutrašnjih poslova Gordana Jankulovska i šef obaveštajne i kontraobaveštajne agencije Makedonije Saša Mijalkov podneli ostavke posle sastanka u američkoj ambasadi u Skoplju.\nNa sastanku su im predočeni snimci komuniciranja pripadnika Agencije sa „Komandantom NATO“, jednim od vođa terorističke grupe, i njegovim ljudima.\n„Albanci zaposleni u (makedonskoj) Agenciji su telefonom kontaktirali oružanu grupu. Rekli su da su to uradili po direktnom naređenju direktora Mijalkova, koji je tražio od oružane grupe da kaže koju nadoknadu traži da se povuče. Praktično, MUP Makedonije je počeo pregovore s njima“, prenosi portal, pozivajući se na podatke makedonske agencije INA.\n„Komandant NATO“ je Mirsad Ndrecaj, jedan od osumnjičenih da je organizovao terorističku grupu u Kumanovu 9. maja, koja je kasnije uništena u sukobu s makedonskim bezbednosnim službama.\n© Foto : Kabinet gradonačelnika Kumanova\nZašto je policija u Kumanovu ćutala\nS druge strane, i makedonski portal „Plusinfo“ naveo je da su ostavke podnete nakon razgovora u jednoj stranoj ambasadi, ali ne i o kojoj je državi reč.\nDodaje se da su prema podacima jedne strane obaveštajne službe „osobe iz Pete uprave makedonske policije kontaktirale neke članove terorističke grupe radi pregovora o prekidu borbe s policijom, ali su teroristi to prepoznali kao znak slabosti i nastavili sukobe još većom žestinom“.\n„Plusinfo“ navodi da se radi o vezama osoba iz Pete uprave makedonske policije „koje su negovane duže vreme“ i da postoji mogućnost da i te osobe budu predmet hitne istrage, kako bi se utvrdilo da li su i oni pomagali pri ubacivanju terorističke grupe u Makedoniju.\nPored ministarke policije i direktora UBK, ostavku je sinoć podneo i ministar za saobraćaj i veze Mile Janakieski, a najavljena je i ostavka javnog tužioca Marka Zvrlevskog.\nU sukobima policije s terorističkom grupom u Kumanovu je 9. i 10. maja poginulo je osam policajaca i 14 pripadnika terorističke grupe, a ranjeno je 37 policajaca.\nMakedonski MUP je saopštio da je zarobljeno 30 terorista, od kojih je policija do sada izašla sa podacima o njih 28, a koji su najvećim delom žitelji Makedonije i Kosova i po jedan državljanin Albanije i Nemačke.\nteroristi, Ambasada SAD, Saša Mijalkov, Gordana Jankulovska, Kumanovo, Makedonija


J. Afrika razmatra slanje više vojnika na ulice\nTanjug 14. jula 2021. 16:29\nJOHANESBURG – Vlada Južnoafričke Republike razmatra ideju o pojačanom raspoređivanju svojih vojnih snaga nakon višednevnih pljački i nasilja, izjavio je danas južnoafrički predsednik Siril Ramafosa.\nOn je to rekao tokom konsultacija sa liderima političkih partija o načinima za rešavanje aktuelnih nemira, prenosi agencija Rojters, i dodaje da su ga lideri tih stranaka pozvali predsednika da rasporedi više vojnika na ulice.\n„Predsednik Ramafosa pozdravio je predloge političkih lidera, navodeći da se radi na pitanju pojačanog raspoređivanja Nacionalnih odbrambenih snaga Južnoafričke Republike”, navodi se u saopštenju iz predsednikovog kabineta.\nGrupe izgrednika su danas pljačkale prodavnice i preduzeća u Južnoafričkoj Republici, usprotivši se vladinim pozivima da se okonča jednonedeljno nasilje u kojem je stradalo više od 70 ljudi i uništeno na stotine preduzeća.\nNemiri su, takođe, pogodili i bolnice koje se istovremeno bore sa trećim talasom kovida-19.\nNemiri su izbili nakon hapšenja bivšeg predsednika Džejkoba Zume.\nOn je osuđen prošlog meseca na zatvorsku kaznu zbog odbijanja zahteva Ustavnog suda da svedoči u istrazi o korupciji na visokom nivou tokom devet godina njegovog mandata okončanog 2018. godine.


sportisti - Sputnjik Srbija\n05:15 23 Jun 2021\nNa ratištu u Karabahu poginuli jermenski prvak u dizanju tegova i bivši fudbaler\nU žestokoj borbi u Nagorno-Karabahu poginuo je prvak u dizanju tegova, višestruki šampion Jermenije Tatul Arutjunjan, prenela je pres-služba Federacije pauerliftinga. Istovremeno je saopšteno da je bivši igrač jermenskog fudbalskog kluba „Alaškert-2“ Liparit Daštojan poginuo na prvoj liniji fronta u Karabahu.\nVučić sa decom sa Kosova i Metohije: Zamoliću Putina da mu kažete šta vas tišti\nPredsednik Srbije Aleksandar Vučić primio je mlade sportiste sa Kosova i Metohije. Vučić im je tom prilikom rekao da će biti pozvani na otvaranje Hrama Svetog Save u oktobru i da će tada ruskom predsedniku Vladimiru Putinu, koji bi trebalo da otvori Hram, moći da kažu šta ih tišti.\nUdar Prištine na — srpske odbojkaše!\nNova zabrana ulaska mladim sportistima još jedan je bezumni i anticivilizacijski potez privremenih institucija u Prištini, koje u kontinuitetu pokazuju nerazuman odnos prema mladima, sportu, ali i poštovanju elementarnih ljudskih prava, izjavio je danas direktora Kancelarije za Kosovo i Metohiju Marko Đurić, prenosi Tanjug.\nNema više „dva oka u glavi“ — Crnogorci seku tri prsta\nKako je i zašto crnogorski režim došao u fazu koja je toliko nakaradna da i podizanje tri prsta pri slavlju sportista bude tretirano kao antidržavni gest.


ŽIGMANOV: RETORIKA DRŽAVNIH FUNKCIONERA UNOSI STRAH MEĐU HRVATE - Magločistač\nPočetna Aktuelno ŽIGMANOV: RETORIKA DRŽAVNIH FUNKCIONERA UNOSI STRAH MEĐU HRVATE\nŽIGMANOV: RETORIKA DRŽAVNIH FUNKCIONERA UNOSI STRAH MEĐU HRVATE\nPostavio/la: MagločistačObjavljeno: 05.03.2016 Kategorija: Aktuelno1 Comment\nPredsednik Demokratskog saveza Hrvata u Vojvodini (DSHV) Tomislav Žigmanov odbacio je danas tvrdnje ministra spoljnih poslova Srbije Ivice Dačića da „hrvatska stranka u Srbiji radi protiv interesa Hrvata“ i naveo da su ovakve izjave neprimerene u demokartskim društvima i predstavljaju pretnju hrvatskoj zajednici u Srbiji.\nDSHV je u svom saopštenju za javnost odbacio i izjavu Nebojše Stefanovića u vezi sa odlukom ove stranke da na predstojećim izborima izađe u koaliciji sa Demokratskom strankom (DS).\n„Izjava ministra unutarnjih poslova Nebojše Stefanovića, u kojoj se odluka DSHV-a, sa kim će nastupiti na izborima u Srbiji, povezuje sa pitanjima položaja srpske manjine u Hrvatskoj, takođe je u funkciji zastrašivanja Hrvata“, naveo je Žigmanov.\nOn je dodao i „da bi više voleli da se ministar Stefanović oglasio povodom nedavno objavljene vesti o brutalno pretučenom katoličkom svešteniku ili da je javnosti objavio da je Srbija ispunila ono što se ugovorom obavezala“.\nOn je naveo da DSHV ima legitimno pravo da izabere onu političku opciju koja će joj doneti boljitak i da će tako biti sve dok Srbija ne sprovede ono što je potpisala u bilateralnom ugovoru sa Hrvatskom koji ovoj nacionalnoj zajednici garantuje mandat u zastupničkim telima.\n„DS je nakon 2000. godine Hrvate u Vojvodini prepoznao kao nacionalnu manjinu, dok su za vreme vladavine SPS-a, Hrvati u Srbiji bili nepriznata zajednica, čiji su pripadnici bili objekti etnički motivisanog nasilja i proterivani sa ovih prostora“, navedeno je u saopštenju predsednika DSHV-a.


Nemački katolici zahtevaju javnu podršku istopolnim parovima – GayEcho\nNemački katolici zahtevaju javnu podršku istopolnim parovima\nU mirnom delu Kelna, na zapadu Nemačke, transparenti sa duginim bojama ponosno stoje ispred crkve Svetog Pankratija. Ovo je jedna od stotinu crkava širom Nemačke koje su organizovale javne blagoslove pod sloganom “Ljubav pobeđuje”, odnosno na taj način su podržale ispolne parove.\nKarin i njena supruga Brita su blagoslovljene u ovoj crkvi. Njih dve zajedno su više od 20 godina, građanski brak sklopile su prošle godine, a blagoslov katoličke crkve dobile tek nedavno.\nKarin za Euronews kaže da je za njih javni blagoslov dugo očekivano priznanje, koje im dosta znači.\n“Vera je veoma važna za moju suprugu i mene. Teško nam je padalo što nemamo podršku crkve i zbog toga smo se ranije osećale diskriminisano”, rekla je Karin.\nVolfgang Fei je sveštenik u crkvi Svetog Pankratija i upravo on je bio taj koji je blagoslovio Kerin i njenu partnerku, ali i još neke istopolne parove.\nOn za Euronews kaže da je teško posmatrati stvari kao pre dvadeset godina, pa i na samo definisanje porodice koja je tada opisana kao zajednica oca, majke i deteta. Sada, objašnjava, postoje potpuno drugačiji tipovi kao što su istoplni parovi sa decom, samohrani roditelji i mešane porodice. Smatra da sveštenici treba da budu svesni činjenice u kakvom društvu žive i da budu otvoreniji.\nUprkos vatikanskoj doktrini, blagoslov homoseksualne zajednice je jedan od izraza rastućeg reformskog pokreta u Nemačkoj, koji je kako piše Euornews, potreban ovoj zemlji. Kako se objašnjava, ugled katoličke crkve postao je dosta upitan, jednim delom, zbog skandala u vezi sa pedofilijom.\nSkandali u katoličkoj crkvi u Nemačkoj\nUpravo jedan od takvih skandala vezan je za kardinala Boelikija u Kelnu. On je na udaru kritika zbog odlaganja izveštaja na 800 stranica o seksualnom zlostavljanju maloletnika od članova njegove eparhije. Kardinal je čak i optužen za prikrivanje počinilaca ovog krivičnog dela.\nUpravo, ovakvi potezi katoličke crkve izazvali su ogorčenje vernika i potrebu same crkve da preispita “neka svoja uverenja”.\nZbog ovog skandala na desetine ljudi zvanično želi da napusti katoličku crvku. Zahteva je bilo toliko, da se server, koji prihvata ove prijave, jednom prilikom pokvario.\nUpravo to je dovelo do toga da je služba za odjavu onih koji žele da napuste katoličku crkvu povećala broj zakazanih termina sa 600 na 1.800 mesečno.\nInače, vernici u Nemačkoj dužni su da plaćaju porez za finasiranje verskih institucija, i to registruje poreska uprava, te je ovo još jedan od razloga zbog koga ljudi osećaju odbojnost prema Katoličkoj crkvi. Kako navode, sa jedne strane su tu vernici koji je finansiraju, dok je sa druge crkva “zatvorena” i nižu se skandali.\nJedna vernica koja ne želi više da bude deo crkve je Kristina, koja je za Euronews rekla da je došla da se odjavi upravo zbog toga. Kaže da je katolička crkva za nju neprihvatiljva i da zbog toga ne želi više da bude deo nje. I Doris je istog mišljenja kao i Kristina. Ona je Crkvu napustila pre godinu dana i pridružila se hrišćanskoj zajednici Maria 2.0 koja upravo insistira na temeljnoj reformi verskih institucija.\nKako je objasnila, ta hrišćanska zajednica želi da se “pozabavi uzrocima seksualnog nasilja i spreči njegove počinioce da obavljaju dužnost”. Zalažu se i za to da ženama treba da se omogući pristup crkvenim obavezama, da se ukine obavezni celibat, tako da svako ima izbor, kao i da treba promeniti stavove “prema seksualnom moralu u skladu sa trenutnim društvom”.\nInače, u svetlu rastućeg nezadovoljstva unutar institucija, biskupska konferencija i centralni komitet nemačkih katolika istražuju načine za reformu crkve. Pre dve godine pokrenuli su veliku raspravu koja se naziva “Sinodalni put”, a zaključci treba da budu doneti 2022. godine.\nMarijan Arndt je aktivno uključena u “Sinodalni put”. Ona svakog meseca u domu penzionera u Kelnu obavlja propovedi. To je nešto što žene trenutno mogu da rade tek nakon što sveštenik podeli sa njom svetu tajnu i nakon što se ona pričesti.\nPenzioneri u domu za negu u kojem ona obavlja propovedi, kažu da je ovo pravilo apsurdno i nepravedno. Matias, koji je jedan od stanovnika tog doma, rekao je da reč čovek obuhvata i pojam muškarca i žene, da ne znači samo da je u pitanju muškarac.\n“Ovako nas je Bog stvorio, po svom liku”, podvukao je Matijas, koji smatra da nije u redu da deo čovečanstva bude isključen iz širenja reči Božije.\nProšlog maja Marijan Arndt je učestvovala u “Danu propovednika žena” kada su žene održavale mise u desetak crkava širom Nemačke. Cilj je bio da se zatraže jednaka prava za žene u crkvi.\nZa Marijanu, kako je rekla, to osnaživanje žena bi značilo mir u svetu:\n“U srednjem veku, Katolička crkva je omogućila devojčicama da pišu, da se obrazuju. Danas mora da omogući ženama jednaka prava u svojoj instituciji, tako da žene širom sveta mogu imati jednaka prava, iste dužnosti, jednake odgovornosti i na taj način da menjaju svet”, poručila je ona.\nMeđutim, vetar promena ipak duva u delu hijerarhije Nemačke katoličke crkve. Naime, eparhija Esen, koja je deo crkvene provincije Keln, među onima je koji se zalažu za reforme.\nPrema rečima zamenika biskupa, Klausa Fefera, vernici će nastaviti da napuštaju crkvu ukoliko se nešto ne preduzme.\n“Postoji opasnost da se crkva raspadne ako ne uspemo da održimo različite načine života i poglede”, poručio je on.\nSvestan je i da su i da su nemiri i nezadovoljstvo u najužem jezgru Katoličke crkve ogromni, bez obzira na skandal sa u vezi sa zlostavljanjem. Takođe navodi da je svestan pitanja priznanja jednakih prava za žene i koliko je štetno za istopolne parove kada im Crkva kaže da žive u grehu.\nZbog toga se oni zalažu za promene, za reforme i takođe za više pluralizma u Crkvi, ali i za veću otvorenost, kako bi zaustavili odlazak sve većeg broja vernika.\n« Turizam i LGBT prava: Kako putuju gej parovi iz Srbije\nMađarska odbila zahtev EU da povuče kontroverzni ‘anti-LGBT’ zakon »


Beta\t 30. januara 2016. 11:55\nSadašnja medijska slika Srbije je pod izraženom kontrolom jednog čoveka i njegove vlasti koju karakteriše bahat i surov odnos, ocenjeno je u Gornjem Milanovcu na tribini u petak uveče “Novinari pred narodom”.\nBivši šef Deska u Večernjim novostima Srdjan Škoro istakao je da je u informisanju sve pod kontrolom, uz stalno prisutnu cenzuru, pri čemu najveće pravo na sve informacije ima premijer.\n“Stalno ponavlja da neće ići u kampanju za predstojeće izbore, a u medijima ne izlazi iz kampanje, objašnjavajući da se ubi od rada, iako je istina da nikada nigde nije radio”, rekao je Škoro.\nKolumnista lista Danas Dragoljub Draža Petrović ocenio je da se ni posle predstojećih izbora medijska slika u Srbiji neće promeniti i da će Aleksandar Vučić biti “još više zacementiran na vlasti, jer nema opoziciju”.\n“Obećao da će smeniti (ministra odbrane Bratislava) Gašića, ali tek je prošlo dva meseca, i ima vremena, a pozivam narod da glasa za Vučića, jer je njegova vlast inspirativna i ako on ode o kome će da se piše”, zapitao je Petrović.\nNovinar lista Nedeljnik Mihailo Medenica ocenio je da Srpska napredna stranka svaku kritiku doživljava kao zlu nameru, i ko misli drugačije, ocenjuje se kao nenormalan ili je visoki funkcioner Demokratske stranke.


Patrijarh se sastao sa Vučićem\nPatrijarh se sastao sa Vučićem /foto/\n„Danas sam u Patrijaršijskoj rezidenciji primio g. Aleksandra Vučića, predsednika Republike Srbije. Razgovarali smo o učešću države u dovršenju hrama Svetog Save i drugim važnim projektima u kojima Srpska Pravoslavna Crkva, zajedno sa svim tradicionalnim Crkvama i verskim zajednicama sarađuje sa državom na dobro svih građana“, napisao je patrijarh na svom Instagram profilu.I predsednik Srbije objavio je na svom Instagramu zajedničku fotografiju.„Zajedno sa patrijarhom srpskim Gospodinom Porfirijem. Zajedno u završavanju hrama Svetog Save, od njegove Svetosti, ali i u želji da naučim mnogo o brizi za naš srpski narod, o naporima da ljudima vraćamo veru da radom, marljivošću i čestitošću možemo da menjamo sve na bolje“, naveo je Vučić.\naleksandar vučić, srbija, patrijarh porfirije, srbija – politika, srbija – društvo, društvo\nPatrijarh Porfirije sastao se danas sa predsednikom Srbije Aleksandrom Vučićem.\n„Danas sam u Patrijaršijskoj rezidenciji primio g. Aleksandra Vučića, predsednika Republike Srbije. Razgovarali smo o učešću države u dovršenju hrama Svetog Save i drugim važnim projektima u kojima Srpska Pravoslavna Crkva, zajedno sa svim tradicionalnim Crkvama i verskim zajednicama sarađuje sa državom na dobro svih građana“, napisao je patrijarh na svom Instagram profilu.\nI predsednik Srbije objavio je na svom Instagramu zajedničku fotografiju.\n„Zajedno sa patrijarhom srpskim Gospodinom Porfirijem. Zajedno u završavanju hrama Svetog Save, od njegove Svetosti, ali i u želji da naučim mnogo o brizi za naš srpski narod, o naporima da ljudima vraćamo veru da radom, marljivošću i čestitošću možemo da menjamo sve na bolje“, naveo je Vučić.


Šutanovac nije potpisao tužbu protiv Partizana – Nadlanu.com\nŠutanovac nije potpisao tužbu protiv Partizana\nBEOGRAD, 11. maja 2010. (Beta) - Ministarstvo odbrane odbacilo je u utorak insinuacije u medijima da je ministar Dragan Šutanovac, inače navijač Crvene zvezde, potpisao obnovljenu tužbu protiv Sportskog društva Partizan kojom se traži vraćanje vlasništva nad stadionom šampiona Srbije i večitog rivala 'crveno-belih'.\nU saopštenju Uprave za odnose sa javnošću Ministarstva odbrane podseća se da je Direkcija za imovinsko pravne poslove obnovila tužbu 20. marta 2007. godine, a da je Šutanovac na dužnost stupio tek 15. maja te godine.\nDnevni list "Alo" navodi u utorak da Ministarstvo odbrane na čijem je čelu, kako se navodi, "zvezdaš Dragan Šutanovac" vodi sudski spor sa Partizanom za vraćanje nekadašnjeg stadiona JNA.\nU saopštenju Ministarstva odbrane se navodi da je ugovorom od 28. marta 1990. godine, zaključenim između Saveznog sekretarijata za narodnu odbranu i Sportskog društva Partizan, bez naknade preneto pravo korišćenja, upravljanja i raspolaganja nad stadionom, koji je bio imovina Jugoslovenske narodne armije.\n"Kao razlog za podnošenje tužbe pred nadležnim sudom navodi se da u momentu prenosa nepokretnosti iz vlasništva tužioca na tuženog i uopšte, nije postojao pravni interes za opštenarodnu odbranu, čime je povređen član 34. Zakona na osnovu koga su i ustupljene nepokretnosti", navodi se u saopštenju.


Seoba Srba pred Novosađanima | 013 info\nSeoba Srba pred Novosađanima\nNarodni muzej Pančevo\tPon, 24/10/2016 - 09:53\nRemek–delo Paje Jovanovića „Seoba Srba“, koje se nalazi u fundusu Narodnog muzeja Pančevo, biće izloženo u Muzeju Vojvodine od 26. oktobra do 13. novembra. Prilika da Novosađani uživaju u slici, koja ima važnu istorijsku konotaciju, jeste obeležavanje 169 godina od osnivanja Muzeja Vojvodine.\nSaborski sinod, na čelu sa patrijarhom Georgijem Brankovićem, angažovao je najpoznatijeg umetnika Paju Jovanovića da naslika monumentalnu kompoziciju Seoba Srba pod Arsenijem III Čarnojevićem 1690. u cilju izlaganja na Milenijumskoj izložbi u Budimpešti 1896. Ugarska vlada je organizovanjem ove izložbe nameravala da obeleži hiljadugodišnjicu pokrštavanja i dolazka Mađara u Panonsku niziju. Predstavljanjem najvažnijeg događaja u prošlosti panonskih Srba (severno od Save i Dunava) trebalo je istaći trajno i legalno prisustvo srpske crkve i naroda na ovim prostorima.\nVerzija koja se čuva u Narodnom muzeju Pančevo prenosi nam prvobitnu ideju autora – prikazujući paradni portret tadašnjeg srpskog društva, a uz težnju ka istorijskoj autentičnosti istovremeno poseduje heroizovanu notu.\nSlika „Seoba Srba“ autentično svedoči o jednom presudnom istorijskom događaju, kao i istorijskom trenutku samog nastanka dela, o razvoju i stanju u umetnosti i kulturi srpske etnije, te stoga predstavlja veoma vredno delo od nacionalnog značaja.


Krasić: Dugo nismo pobedili veliku ekipu na 'Marakani'\nutorak, 04 oktobar 2011 11:34\nSrpski fudbaler Miloš Krasić poručio da će prošlogodišnji događaji u Đenovi biti dodatni motiv "orlovima"\n- "Reprezentativci Italije znaju šta ih čeka u Beogradu. Pun stadion i vatrena atmosfera. Ipak, oni su iskusni, odigrali su mnogo utakmica u toj atmosferi i veruju da to neće uticati na njihovu igru", kaže reprezentativac Srbije Miloš Krasić koji se od ponedeljka sa saigračima priprema za odlučujuće utakmice u kvalifikacijama za Evropsko prvenstvo 2012. godine.\nPo njegovim rečima, Italijani dolaze u najjačem mogućem sastavu i činjenica da su obezbedili prvo mesto u grupi neće ih nimalo opustiti.\n- "Razgovarao sam sa saigračima iz Juventusa kojih će biti petorica i svi su optimisti. Kažu da selektor Prandeli neće eksperimentisati sa sastavom i da će utakmici sa nama prići maksimalno ozbiljno", rekao je Krasić.\nVelika i moćna reprezentacija, kaže ofanzivac "orlova", izaziva veliki respekt, ali ovaj tim se ne plaši nikoga.\n- "Prošlogodišnji događaji u Đenovi biće dodatni motiv za nas da pokažemo sve što znamo. Dugo nismo pobedili veliku ekipu na našoj 'Marakani' i ovo je prilika za to", rekao je Krasić.\nPovratnik u reprezentaciju Nikola Žigić kaže da jedva čeka istrčavanje na teren na kojem se proslavio golovima.\n"Dugo nisam bio sa saigračima i neopisivo sam srećan što sam ponovo ovde. Uopšte nisam opterećen time da budem strelac, kao pre šest godina u Torontu kada sam dao gol Italijanima. Važno je samo da pobedimo, a onda ćemo zajedno slaviti", rekao je Žigić.\n0 #1 dusan 05-10-2011 09:53\nNi nećemo.Pogledao sam spisak,znam koji igrači bi mogli da izadju da igraju.I zaključujem da smo tanki na golu,u odbrani nismo na nivou zadatka koji je pred nama,u sredini terena cemo sigurno izgubiti zbog sporosti i borbrnosti naših igrača(nedovolj ne agresivnosti),j edina svetla tačka su krila ali je to nedovoljno,jer golgetera nema,zigić niži od najnižeg igrača italijana na terenu ovako je najviši.Realno je da izgubimo.


Turska će od 7. avgusta pružati konzularnu pomoć crnogorskim građanima koji putuju ili borave u 25 zemalja u kojima Crna Gora nema diplomatsko -konzularna predstavništva, nakon što je turski predsednik Recep Tayyip Erdogan u petak odobrio bilateralni sporazum, rekao je predsjednik Pokreta za promene (PzP), jedan od lidera Demokratskog fronta i bivši poslanik u Skupštini Crne Gore, Nebojša Medojević.\n“Odluka Vlade Crne Gore da zaključi ovaj bilateralni sporazum sa Turskom pokreće mnoga pitanja”, dodao je on.\nTo se posebno ističe kada se zna da Turska nema takav sporazum ni sa jednom drugom zemljom u svetu. Nivo ekonomskih odnosa Crne Gore sa Turskom nije na strateški važnom nivou. Izvoz u Tursku čini 3,3% ukupnog izvoza, a uvoz iz Turske samo 5,1% ukupnog izvoza, ističe Medojević.\nDok su kompanije sa turskim vlasnicima najbrojnije, ukupna ulaganja iz ove zemlje su tek na desetom mestu.\nU bankarskom sektoru imamo Zirat banku, turskog investitora koji je kupio hotel Fjord u Kotoru, a turska kompanija Toščelik upravlja željezarom u Nikšiću, uz sve veće i opravdanije zamerke Sindikata da se ljudska prava masovno krše, kaže Medojević.\n“Čini se da je najintenzivnija saradnja u oblasti kriminala i da se velike face organizovanog kriminala iz Turske osećaju dobrodošlim u Crnoj Gori”, kaže predsednik PzP-a.\nNema ozbiljne saradnje na vojnom planu i saradnje obaveštajnih agencija.\nPrema njegovim rečima, međutim, ovaj bilateralni sporazum je mnogo važniji za Tursku nego za Crnu Goru. Turska ima ozbiljne geostrateške planove i širi svoj uticaj na Balkanu. Iako je članica NATO -a, zvanična Turska ne deli vrednosti demokratije, ljudskih prava i sloboda. Nakon neuspeha vojnog udara, Erdogan je obustavio celi spektar, prvenstveno politička prava, i uveo rigidnu ličnu vladavinu koje je promenama Ustava postala superiorna u odnosu na sve ostale grane vlasti.\nOn kaže da je Turska nesumnjivo jedan od najvažnijih autoriteta u islamskom svetu, od ogromnog strateškog značaja za neke od najvećih zapadnih sila, a posebno za Veliku Britaniju.\nS druge strane, Turska je zemlja rigidnog režima u kojem se ljudska prava i slobode masovno krše. Erdogan vrlo jasno izražava svoju ambiciju za jačanje ne samo interesa turske države, već i islama na Balkanu, pa se ova ekskluzivna odluka za Crnu Goru mora shvatiti kao deo politike “meke moći” i, eventualno, instrumentalizacije nekih budućih geostrateških interesa u regionu, preko Crne Gore.\nOvo je, za sada, najdirektniji i najkonkretniji izraz posebnih interesa Turske prema Crnoj Gori i sa sobom nosi čitav niz otvorenih pitanja. Nivo diplomatskih, ekonomskih, političkih, bezbednosnih, vojnih odnosa (posebno u prošlosti) Crne Gore i Turske nije ukazivao na strateško savezništvo.\n“Ostaje da se vidi da li će ovaj iznenadni sporazum zatvoriti krug oko Srbije i pojačati pritisak za rešavanje pitanja Kosova i Republike Srpske. Diplomatija je često tajna i obavijena više slojeva interesa. Videćemo zašto je Crna Gora toliko važna za Turska“, zaključuje predsednik PzP -a.


"Kraljevski top - istorija srpske krune" - MARSH online\nPočetna Vesti Društvo “Kraljevski top – istorija srpske krune”\nDruštvo Film Grad Home HomePage Kultura Nauka Pozorište Razno Vesti Zabava\nPostavljeno 23 оktоbrа, 2017\nU utorak, 24. oktobra 2017. godine, projekcija istorijskog dokumentarnog filma “Kraljevski top – istorija srpske krune” scenariste Dragana Markovića i reditelja Velimira Stojanovića.\nOvaj dokumentarni film, nagrađen prvom nagradom na Međunarodnom festivalu dokumentarnog filma “Zlatna buklija 2017” u Velikoj Plani za oblast istorija, jedinstven je u našoj kinematografiji, jer u 45 minuta rasvetljava deo srpske istorije do sada nepoznate široj javnosti. Istorija topa Vožda Karađorđa iz Prvog srpskog ustanka, kao i krune kralja Petra Prvog Karađorđevića, ujedno je i istorija stvaranja moderne srpske države u 19. i 20. veku.\nFilm će biti prikazan u Holu Centra za kulturu u 19 časova. Nakon projekcije članovi filmske ekipe biće na raspolaganju posetiocima za sva pitanja i komentare na temu samog filma i istorijskog perioda koji film obrađuje.\nPrethodna objava Hit komedija “Priča se po gradu” u Centru za kulturu Valjevo\nSledeća objava Pokazna vežba Vatrogasnog spasilačkog bataljona u Valjevu


Lagumdžijini stavovi nisu stavovi institucija BiH – mojKontakt portal – Radio Televizija Kontakt\n“Nikakav stav o Siriji nije usaglašen u BiH, ni u Predsjedništvu BiH. Lagumdžija bi morao da zna da se spoljnopolitički stavovi usaglašavaju u Predsjedništvu BiH, a ne da iznosi svoje privatne stavove”, rekao je Radmanović, komentarišući autorski tekst Lagumdžije i turskog šefa diplomatije Ahmeta Davutoglua o situaciji u Siriji, koji je prošle sedmice objavljen u listu “Vašington post“.\nRadmanović je naveo da to mogu biti možda stavovi Turske, protiv kojih se može buniti i koja ima pravo da ih iznese, ali da se Lagumdžija ne može potpisati kao ministar i kao zamjenik predsjedavajućeg Savjeta ministara BiH ispod nečega što je njegova privatna stvar.\n“Poređenje Sirije i BiH potpuno je neprihvatljivo i to ne samo za jedan narod, u ime kojeg ja izražavam stav, jer sam siguran da je neprihvatljiv i za druge. Ponovo se dešava, da zbog želje da se međunarodno ističu neki pojednici iz BiH, spoljnopolitički problem postane naš unutrašnji o čemu smo više puta govorili i ukazivali na takvu situaciju”, naglasio je Radmanović.\nPrema njegovom mišljenju, o tome će se morati još posebno razgovarati u institucijama koje su zadužene za to, kao što je parlament BiH.\n“Nije prvi put da Lagumdžija ne poštuje od Ustava BiH pa na dole, ono što se u BiH dogovara. Podsjećam poslanike koji su sad skloni raznim prozivanjima da sam već pokretao inicijativu o odgovornosti Lagumdžije zbog nepoštivanja Ustava, ali narodni poslanici su odustali od toga da razgovaraju o njegovoj eventualnoj smjeni”, napomenuo je Radmanović.\nOn je upozorio da je ovo još jedan od Lagumdžijinih poteza koji nije u skladu sa dogovorima u BiH i smatra da zbog toga treba pokrenuti pitanje njegove odgovornosti.\n“Jedan od netačnih podataka koji se pojavljuju u tom tekstu, a to je oko 300.000 poginulih ljudi u ratu u BiH i nije novina. To je cifra koju su tokom rata spominjali i oni koji su željeli ko zna šta da pokažu sa tim velikim brojem žrtava. Interesantno je da se sada pojavljuje u tekstu koji zajedno potpisuju ministri inostranih poslova dvije zemlje”, naveo je Radmanović.\nOn je dodao da je riječ o potpuno lošim i pogrešnim ocjenama o ratu u BiH koje su netačne, ako se zna da su zvanične institucije, i domaće i međunarodne, izašle sa podatkom od oko 100.000 žrtava rata.\n“Postavlja se pitanje šta je cilj objavljivanja podatka od oko 300.000 žrtava i na koga se to odnosi, ako znamo da su u Sarajevu rekli da je poginulo 60.000 Bošnjaka, pitam se kojih je to ostalih 240.000”, rekao je Radmanović.\nČlan Predsjedništva BiH iz Republike Srpske je istakao da se u BiH svi moraju naviknuti da ne mogu govoriti, kao funkcioneri, isključivo svoje mišljenje, ako je ono protivno stavovima predstavnika drugih naroda u BiH.\nVulin: Gazivode koče pregovore


Prisutne je u ime lokalne samouprave pozdravio rukovodilac Odjeljenja Miloš Kljajević i pozvao prisutne na aktivno učešće i komentare nakon predstavljanja plana.\nKonsultantkinja Aleksandra Gligorović upoznala je prisutne sa procesom izrade plana, metodologijom i oblastima koje plan obuhvata. Predstavila je strateške ciljeve za svih 7 ( sedam) oblasti koje su sadrzane u planu definisane od strane Radne grupe koja je radila na izradi Lokalnog plana. Naglasila je da je isti radjen u skladu sa Nacionalnim planom i prioritetima koji su prepoznati na lokalnom nivou.\nAlmasa Rizvanović, je ukazala na vaznost međusektorske saradnje u realizaciji aktivnosti i pozvala predstavnike NVO, medija, ustanova i institucija na saradnju tokom realizacije Plana.\nNakon izlaganja učesnika Miloš Kljajević je pozvao prisutne da iznesu svoje komentare, sugestije prijedloge.\nZdravko Janjušević iz NVO „Bjelopoljski demokratski centar“, pohvalio je sadrzaj Plana, istakao da u okviru plana postoje mjere i aktivnosti usmjrene u pravcu unaprjeđenja rodne ravnopravnosti u lokalnoj zajednici. Osvrnuo se i na aktivnosti koje treba u budućnosti preduzeti u pravcu rodnog budzetiranja u skladu sa vazećom zakonskom regulativom, ali i ukazao je da u oblasit Mediji, kultura i sport grad Bijelo Polje izdvaja prilična sredstva za jačanje zenskog sporta, konkretno za žensku košarku i ženski rukomet.\nAzra Hrapović, iz NVO „Adriatik radio“, sugerisala je na korekciju u oblasti Medij, kultura sport, koji se odnosi na podatak o broju medija u Bijelom Polju,i umjesto navedenih 5 medija, istakla je da u Bijelom Polju postoji ukupno 6 medija. Takođe je ukazala na potrebu budzetiranja navedenog dokumenta za aktivnosti u kojoj su neophodna određena budzetska sredstva za realizaciju medijskih kampanja. Dala je sugestiju da u oblasti zdravlje žena potrebno korigovati naziv oblasti u rodno senzitivan, i nazvati navedenu oblast samo „Zdravlje“.\nNada Ristanović, ispred NVO „SOS Bijelo Polje“ kao i Sanela Rovčanin ispred „NVO Snazna mama“, koje su ujedno i članice Radne grupe za izradu LPA, pohvalile su sami proces izrade kao i kvalitet predlozenih mjera i aktivnosti, uz zelju za što većim procentom realizacije istih.


Srpski "EXECOM" na 10. mestu među 50 kompanija sa najbržim rastom u Centralnoj Evropi\nSrpski “EXECOM” na 10. mestu među 50 kompanija sa najbržim rastom u Centralnoj Evropi – Personal magazin\nSrpski “EXECOM” na 10. mestu među 50 kompanija sa najbržim rastom u Centralnoj Evropi\nSrpska kompanija “EXECOM” svrstala se na 10. mesto na “Deloitte Technology Fast 50” rang listi najbrže rastućih tehnoloških kompanija u Centralnoj Evropi. Novosadski EXECOM zabeležio je rast prihoda u iznosu…\nSrpska kompanija “EXECOM” svrstala se na 10. mesto na “Deloitte Technology Fast 50” rang listi najbrže rastućih tehnoloških kompanija u Centralnoj Evropi. Novosadski EXECOM zabeležio je rast prihoda u iznosu od 1127% u poslednjih pet godina, što je bilo i više nego dovoljno da se nađe u društvu najrazvijenijih centralnoevropskih kompanija.\nListom dominiraju sofverske kompanije koje zauzimaju skoro polovinu mesta, a u budućnosti se očekuje i veći rast internet kompanija. Iako je globalna ekonomska kriza svakako imala uticaja i na tehnološki sektor u Centralnoj Evropi, u poslednjem kvartalu 2008. godine nije došlo do dramatičnog pada prosečne stope rasta na listi u odnosu na prethodnu godinu kada je prosečna stopa rasta bila 1271%.\nU EXECOM-u smatraju ulazak na Deloitte-ovu listu Technology Fast50 izuzetnim uspehom, a odlično 10. mesto predstavlja dokaz kvaliteta i dugogodišnjeg napredovanja kompanije.\nPetar Ulić, direktor kompanije komentariše: “Posle 14 godina rada i dugogodišnjeg prisustva na evropskim tržištima, EXECOM ovim plasmanom potvrđuje svoju poziciju jednog od najvećih izvoznika softverskih usluga u domaćem vlasništvu. Drago nam je da se taj kvalitet vrednuje i da kompanije poput EXECOM-a konačno privlače pažnju javnosti”.\nČinioci koje EXECOM vidi kao ključne za razvoj domaćih Hi-Tech kompanija jesu visoko obučeni kadrovi, negovanje odnosa sa klijentima i stalno ulaganje u kvalitet. U skladu sa tim, u okviru kompanije se radi na konstantom obučavanju zaposlenih kroz učešće na međunarodnim stručnim skupovima i rad na najsavremenijim tehnološkim platformama.\nPoslovna filozofija EXECOM-a od početka nameće dugoročno strategijsko partnerstvo sa klijentima pre ostalih kratkoročnih ciljeva, što je kompaniji omogućilo da razvije mrežu klijenata i proširi delokrug poslovanja po celoj Zapadnoj Evropi.\nSvih pedeset kompanija sa liste za Centralnu Evropu automatski će biti nominovane na takmičenju za 500 najbrže rastućih tehnoloških kompanija u EMEA regionu (Evropa/Bliski Istok/Afrika).\nSrpski “EXECOM” na 10. mestu među 50 kompanija sa najbržim rastom u Centralnoj Evropi was last modified: October 23rd, 2009 by Redakcija\nCentralna EvropadeloitteDeloitte Technology Fast 50EXECOMHi-TechPetar Ulić\nMobile.futuretalks – Snaga društvenih mreža\nNVIDIA GPU-ovi omogućavaju developerima softvera da isporuče GPU ubrzane aplikacije za široku upotrebu uz pomoć Windows 7 DirectCompute-a


Predsednik Pokrajinske vlade Igor Mirović uručio je danas ugovore za realizaciju 36 projekata na teritoriji 26 gradova i opština u Autonomnoj pokrajini Vojvodini. Ukupna vrednost tih ugovora je 2,3 milijarde dinara imajući u vidu sredstva koja su obezbedili Pokrajina i lokalne samouprave. Na osnovu javnog konkursa za finansiranje i sufinansiranje projekata u oblasti lokalnog i regionalnog ekonomskog razvoja, koji je početkom januara raspisala Uprava za kapitala ulaganja AP Vojvodine, Gradu Subotici je odobreno 55,370,842.80 dinara za projekat izgradnje turističke infrastrukture na Paliću - uređenje i urbano opremanje Velikog parka na Paliću u okviru Master plana.\nPored projekata u oblasti lokalnog i regionalnog ekonomskog razvoja, projekti odobreni na konkursima Uprave za kapitalna ulaganja AP Vojvodine odnose se i na oblasti saobraćajne infrastrukture, vodosnabdevanja i zaštite vode, predškolskog obrazovanja, razvoja sporta i oblasti energetske efikasnosti.\nIgor Mirović je rekao da su najvažniji projekti pred nama, a između ostalih to su izgradnja postrojenja za pijaću vodu u Novom Bečeju, rekonstrukcija atletske staze u Zrenjaninu, rekonstrukcija puta od Bača do Plavne i drugi.\nPosebno je istakao da je u 2018. godini indeks kapitalne potrošnje povećan sa 24 na 37-38 procenata što govori da se povećavaju iznosi koji se investiraju u kapitalne projekte i najavio novi konkurs Uprave za kapitalna ulaganja AP Vojvodine u julu ove godine.


Važan dan za privredu Srbije, Grenel i prvi čovek DFC poručili: Držite nas za reč - Biznis Telegraf.rs\n22/09/20 | 11:41 ≫ 13:15\n"Imamo priliku za investicije i razvoj privatnog sektora i nova radna mesta, i u Srbiji i na Kosovu i u regionu"\nU Ambasadi SAD u Beogradu danas su zvanično počeli sastanci predstavnika privrednih komora Srbije i tzv. Kosova sa specijalnim savetnikom predsednika SAD Ričardom Grenelom i delegacijom američke Razvojne finansijske korporacije, DFC.\nU prvim izjavama za medije, Adam Boler, prvi čovek DFC, rekao je da je vreme za nova radna mesta, investicije i nije ovo "situacija u kojoj jedna zemlja dobija, druga gubi".\n- Ovaj region će da raste i nastavi da se razvija - rekao je on i dodao da sada imamo priliku za investicije i razvoj privatnog sektora i nova radna mesta, i u Srbiji i na tzv. Kosovu i u regionu.\nBoler je istakao da je pitao privatni sektor šta im je važno.\nGrenel je na pitanje o investicijama rekao:\n- Volim skepticizam, ali Amerika je nestrpljiva, Trampova administracija je nestrpljiva, držite nas za reč - rekao je on, i dodao da će se vrlo brzo otvoriti visoka plaćena radna mesta u energetici, tehnologiji, infrastrukturi.\nPredsednik PKS, Marko Čadež, izjavio je danas da je specijalni savetnik predsednika SAD Ričard Grenel na uspešan način promenio pristup rešavanju složenih i teških tema i odblokirao proces saradnje. Čadež ističe da su imali vrlo plodne razgovore u prethodnih šest meseci, te da postoje brojne mogućnosti i u Srbji i na tzv. Kosovu\n15 projekata pred DFC-om\nPrivredna komora Srbije (PKS) predstaviće američkoj delegaciji više od 15 projekata u oblasti energetike, prerađivačke industrije, ekologije, kao i podršci malom biznisu, izjavio je pomoćnik direktora Sektora za strateške analize i analitiku PKS Bojan Stanić.\nStanić navodi da će ta finansijska institucija podržati i ekološke infrastrukturne projekte, jer su, kaže, oni jako nerazvijeni u Srbiji, a tiču se projekata za tretman otpadnih voda, opasnog otpada...\n22. septembar 2020 | 13:39\nSvasta je jos njima Grenel rekao, a jedna od poruka, koju ne prenosite, jeste "i mi vas drzimo za rec"!


Kapiten reprezentacije Srbije Dejan Stanković jedan je od petorice fudbalera Intera koje je novi trener Žoze Murinjo stavio na transfer listu, objavio je goal.com, a preneo Mondo.\nIako je bio miljenik prethodnog šefa Roberta Manćinija, Stankovićeve sve češće povrede, ali i loša forma nisu impresionirale portugalskog stručnjaka, koji će se odreći njegovih usluga u narednoj sezoni.\nMurinjo je na predstavljanju u Interu najavio dolazak samo dva-tri nova fudbalera, ali nije naveo njihova imena. Italijanski mediji odavno spekulišu da se radi o Frenku Lampardu i Didijeu Drogbi iz Čelsija, te Deku iz Barselone.\nJuventus je prvi reagovao na informacije o transfer listi koju je sastavio novi trener Intera Žoze Murinjo. Prvi na listi želja "crno-belih" iz Torina je defanzivac Nikolas Burdiso, a "Korijere delo sport" piše da će u paketu sa njim verovatno otići i Dejan Stanković kojeg je pre nekoliko godina Inter pokupio isped nosa Juventusu.\nSrpski veteran prošle sezone je imao dosta problema sa povredama, ali u Juventusu veruju da bi za njih uspešno mogao da odigra ulogu koja je do sada pripadala Pavelu Nedvedu. Zvanična ponuda za njega trebalo bi da stigne na stadion Đuzepe Meaca u narednih nedelju-dve.\nSrbija Sport - 17:22 04/06/2008


Republika / ĐUKANOVIĆ PONOVO POTVRDIO DA JE IZGUBIO KOMPAS! Milo: SPC je najopakiji instrument nacionalizma!\nnedelja, 24. 1. 2021.| 22:36\nPredsednik Crne Gore i Demokratske partije socijalista (DPS) Milo Đukanović optužio je Srbiju da ugrožava suverenitet svojih suseda po istom receptu iz devedesetih, a Srpsku pravoslavnu crkvu (SPC) nazvao je "najopakijim instrumentom velikosrpskog nacionalizma".\n- Navodno su Srbi u regionu ugroženi, pa im treba zaštita Srbije. Kojom ta država, u stvari, ugrožava suverenitet svojih suseda. Ovog puta na politički teren u Crnoj Gori brutalno je uvedena i SPC. Kao dokazano najopakiji instrument velikosrpskog nacionalizma, podstrekač, jatak i advokat najmonstruoznijeg genocida u Evropi novog doba - rekao je Đukanović na početku vanrednog Kongresa DPS.\nOn je dodao da je SPC u Crnoj Gori branila, kako kaže, navodno ugrožene svetinje iako je, kako tvrdi, zapravo "providno pokušala da zadrži nezakonito prisvojenu imovinu koju su gradili crnogorska država i građani, a koja je uz to i kulturno-istorijska baština Crne Gore".\n- Dakle, naš identitet, naše ime i prezime. Država Srbija se odmah nezvana našla u ulozi branioca, kako kažu njeni zvaničnici, svojih imovinskih prava iako to tako ne tumači niko, čak ni iz redova SPC u Crnoj Gori. Ali smo tim povodom saznali da Srbiju u odbrani, tobože, ugroženog srpstva u Crnoj Gori vrlo zanimaju rezultati lokalnih izbora u Nikšiću i predstojeći popis stanovništva - naveo je Đukanović.\nSvet Region Crna Gora Milo Đukanović SPC DPS Srbi Politika\n- subota, 6. 3. 2021. u 17:21 0\nIrački premijer Mustafa al-Kadimi proglasio je 6. mart Danom nacionalne tolerancije i koegzistencije, nakon susreta pape Franje s verskim...


Šapekoenense - Godinu dana od stravične nesreće\nNaslovna / Extra / Sve osim sporta / Šapekoenense - Godinu dana od stravične nesreće\n2017-11-28 11:42 > 11:11\nPre tačno godinu dana desila se jedna od najvećih fudbalskih tragedija, kada se avion sa stručnim štabom i ekipom Šapekoensea srušio na putu za Kolumbiju.\nČlanovi fudbalskog kluba Šapekoense putovali su na duel sa Atletiko Nasionalom u finalu Kupa Sudamerikana.\nU stravičnoj nesreći, preživela su trojica igrača – Alan Rušel, Neto i Džekson Folman – kao i jedan novinar i dva člana posade, dok je život izgubilo čak 71 osoba.\nUzrok pada aviona bila je greška pilota, avioprevoznika i bolivijskih nadzornih vlasti, to su posle nekolika dana objavile kolumbijske vlasti.\n"Nijedan tehnički faktor nije bio deo nesreće, sve je uzrokovala ljudske greška, uz dodatak faktora uprave u administraciji kompanije i uprave i organizacije planova leta vlasti u Boliviji", glasilo je saopštenje tadašnjih vlasti.\nOsim nedostatka goriva, avion je prekoračio i ograničenje za težinu oko 400 kilograma i nije imao sertifikat za let na visini na kojoj je leteo.\nPosle nekoliko dana fudbaleri poginuli u avionskoj nesreći ispraćeni su u malom gradu Šapeku, a komemoraciju su obeležile kiša i suze okupljenih ljudi.\nKovčezi sa telima tragično nastradalih fudbalera, trenera i pomoćnog osoblja fudbalskog kluba "Šapekoense", umotana u zeleno-bele zastave kluba, u pogrebnoj povorci su preneta od aerodroma do stadiona, gde su ih vojnici postavili na teren na kome je održana komemoracija.\nKomemoracija je trajala dva sata u prisustvu brojnih zvanica, aoni koji nisu uspeli da uđu na stadion, koji ima kapacitet 19.000 pratili su komemoraciju putem velikih ekrana postavljenih sa spoljne strane stadiona.\nGodinu dana kasnije, Šapekoense se nalazi na devetom mestu brazilskog prvenstva sa 51 bodom iz 37 odigranih utakmica. Klub je uspeo da se oporavi, ali tuga koja je zadesila porodice i ceo svet ostaće neizbrisiva.\nPrethodna Roberto Karlos želi Brazil i Srbiju u finalu Svetskog prvenstva


mjesečni horoskop za jun | Astrologija.de | Page 4\nmjesečni horoskop za jun - sve objave\nDnevni horoskop za 22. jun 2021.\nDan pred nama sasvim je miran i po svemu sudeći ništa ne bi trebalo da izazove probleme. Nema značajnijih aspekata za danas i ovo je dan koji bi trebalo da posvetite ponajpre sebi, ugodite telu i umu\n21 јун 21 Author Astrolog CategoryDnevni horoskop No Comment Read More\nSunce ulazi u Raka ovog ponedeljka, stiglo leto i zvanično! S ovim aspektom u prvi plan dolaze porodica, bližnji, dom, harmonija. Iz kuće sve i polazi, ako je sve unutar nje u redu, iz nje izlazite srećniji\nJupiter kreće retrogradno ove nedelje, unazad ka Vodoliji, a njegov ciklus traje uvek 4 meseca, na svakih 13 meseci.. Sve do polovine oktobra biće retrogradan… Jupiter je u znaku sreće, optimizma, razvoja, a s retrogradnošću dolazi do\n14 јун 21 Author Astrolog CategoryDnevni horoskop No Comment Read More\nLep subotnji dan je pred nama i pregršt zabave čeka na vas . Nadamo se da ste se odmorili i da ste spremni za avanturu, jer priroda zove, pobegnite iz grada i gužve na jedan dan i\nVreme je za predah, okrenite misli na lepšu stranu i setite se da je pred vama vikend te da je pravi trenutak za neke lepe susrete i druženja sa dragim prijateljima. Komunikacija danas na zavidnom nivou, radosni\nI dalje smo iscrpljeni i pod uticajem kvadrata Saturna i Urana koji je dominirao pre dva dana, a bićemo još dugo vremena pod njegovim uticajem, kao što smo i od početka godine jer tada se desio prvi\nNakon par vrlo intenzivnih dana i udara kvadrata vreme je za predah. Današnju sredu pretvorite u oazu mira i tišine jer potrebno vam je obnavljanje rezervi energije koja je veoma iscrpljena u poslednje vreme. Ne dozvolite nikome\nJoš jedan kvadrat ove sedmice i to zaredom, ovoga puta prave ga Saturn i Uran, te je ova sedmica sva u znaku kvadrata koji će snažno uticati na sve znakove, a današnji više pogađa društvo u celini\nKvadrat Sunca i Neptuna otvara ovu sedmicu, a poslednji put smo ga imali prošle godine u decembru mesecu…. Ovaj Neptun donosi mnoge zavrzlame, obmane i pregršt laži… Sunce je u Blizancima i bavi se odnosima s drugim\nKratkotrajan ali efektan aspekt pred nama ove nedelje, u pitanju je Venera u sekstilu sa Uranom, i koji je tu za zatalasa ustajalu vodu i unese malo živosti u svakodnevnicu. Možda je vreme da probudite dete u\n7 јун 21 Author Astrolog CategoryDnevni horoskop No Comment Read More


PROGRAM "MOJ DOKTOR" DOBIO EVROPSKU IT NAGRADU ZA REŠENJE U KATEGORIJI "VLADA/JAVNI SERVIS"\nProgram "Moj doktor", odnosno Integrisani zdravstveni informacioni sistem, dobio je Evropsku IT nagradu za rešenje u kategoriji "vlada/javni servis".\nOvaj zdravstveni sistem u Srbiji se primenjuje od prošle godine. Inženjer Miroslav Pevac, koji je s timom stručnjaka Ministarstva zdravlja zadužen za implementaciju programa, rekao je da je evropska nagrada priznanje za program, stručnjake, ali i Ministarstvo zdravlja i njegovu primenu u sistemu zakazivanja.\nMeđutim, ovakva vest je pravo iznenađenje za mnoge građane, s obzirom na česta negodovanja da sistem ne funkcioniše kako bi trebalo. Nedavno je i Udruženje za zaštitu prava izabranih doktora opšte medicine upozorilo da sistem IZIS i po nekoliko puta dnevno zakaže.\nGrađani su se žalili i na to da kada bi u domu zdravlja ubacili knjižicu u čitač, pokazivalo bi da je neoverena, zbog čega su morali da plate pregled ili bi morali da overe knjižicu. Na kraju se ispostavilo da Republički fond za zdravstveno osiguranje ne ažurira redovno podatke o osiguranicima.\nOsim toga, u Novom Sadu je problem i sa neadekvatnim čitačima zdravstvenih knjižica, koji, kako su naveli u Domu zdravlja Novi Sad, nisu dovoljno kvalitetni.\n"Sve zavisi od ljudi, a sistem bi mogao da u naredna tri do četiri meseca funkcioniše do 80 ili 90 odsto realizovanih uputa sa terminom. U tom slučaju bismo rekli da smo odlično alocirali resurse. Sada je to u obimu od 65 do 70 odsto", poručio je Pevac.\nI dok Evropa nagrađuje, a građani i struka negoduju zbog funkcionisanja novog sistema, ministarka državne uprave i lokalne samouprave Ana Brnabić očekuje da će do 1. juna 2017. godine biti potpuno ukinuta overa zdravstvenih knjižica.\nPodsetimo da IZIS ima za cilj da zdravstveni sistem u Srbiji bude potpuno povezan i u elektronskoj formi, a evidencija pacijenata i termina pregledna.\nIzvor: Vebsajt 021, 25.04.2017.


Pompeo optužuje Iran: Krivi ste za koronavirus u najmanje pet zemalja - Sputnjik Srbija\n13:48 23.03.2020 (osveženo 14:16 23.03.2020) Preuzmite kraći link\nAmerički državni sekretar Majk Pompeo optužio je Iran da je kriv za širenje koronavirusa u najmanje pet zemalja.\n„Prvi zabeleženi slučajevi Kovida-19 u najmanje pet zemalja bili su direktan rezultat toga što je iranski režim zanemario zdravlje svih ljudi“, napisao je Pompeo na Tviteru.\nPrema njegovim rečima, iranska avio-kompanija „Mahan er“ u februaru je izvršila najmanje 55 letova između Irana i Kine, šireći „vuhanski virus“.\nIranski režim laže o broju zaraženih\nPompeo je istovremeno odgovorio na optužbe vrhovnog lidera Irana Alija Hamneija, koji je rekao da su SAD odgovorne za koronavirus.\n„Izmišljotine Alija Hamneija da su SAD odgovorne za vuhanski virus izlažu Irance, Amerikance i ostatak sveta riziku“, ocenio je Pompeo.\nOn je dodao da je rukovodstvo Irana „ignorisalo upozorenja svojih stručnjaka iz oblasti zdravstva i najmanje devet dana su negirali prvi smrtni slučaj izazvan vuhanskim virusom“.\n„Režim nastavlja da laže iranski narod i svet o broju zaraženih i smrtnih slučajeva“, smatra američki državni sekretar.\nPrema njegovim rečima, „iranski činovnici ukrali su više od milijardu evra, koje su bile predviđene za medicinske proizvode, i nastavljaju da kriju maske, rukavice i opremu kako bi ih prodali na crnom tržištu“.\nPompeo je ranije optužio Kinu, Rusiju i Iran da šire dezinfomacije o koronavirusu, s ciljem diskreditacije poteza američkih vlasti u borbi protiv ove bolesti.\nPodsećamo, u Iranu je više od 21,600 ljudi zaraženo koronavirusom, od čega je 1685 preminulo. U ovoj zemlji je najveća smrtnost od novog virusa.


Zbog neprijavljenog rada zemlje Zapadnog Balkana u minusu od nekoliko milijardi evra – Bankar.rs\nHome/ANALIZE/Zbog neprijavljenog rada zemlje Zapadnog Balkana u minusu od nekoliko milijardi evra\nUčesnici radionice pokušali su da pronađu način kako da se kroz strukturiran pristup regionalnoj saradnji reši pitanje neprijavljenog rada i neformalne ekonomije na Zapadnom Balkanu, preneo je Blic.\nMaja Handžiska Trendafilova, šefica programskog odeljenja RC, istakla je na otvaranju radionice da široko rasprostranjen neformalni rad lišava vlasti potencijalnih poreskih prihoda, dovodi do nepoštene konkurencije, te često utiče na prava radnika i pristojne uslove rada.\n“U anketama o radnoj snazi procenjuje se da između 20 i 30 odsto zaposlenih osoba radi neprijavljeno, dok se prema istraživanju koje sprovodi Svetska banka skoro polovina preduzeća, odnosno 49,2 odsto, u regionu takmiči sa firmama koje rade na crno”, rekla je Handžiska Trendafilova.\nS obzirom na to da ceo region “pati” od skoro identičnog problema neformalnog rada, najbolji odgovor leži u strukturiranom, regionalnom pristupu ovom problemu koji nije zasnovan samo na sankcijama, već i na podsticajima za prelazak na formalno zapšljavanje, izmedju ostalog i kroz informisanje o njegovim koristima, ocenila je ona.\nPrema podacima RC-a, najveći udeo neformalnog zapošljavanja među ekonomijama Zapadnog Balkana ima Crna Gora, 33 procenta, sledi Bosna i Hercegovina sa 30 odsto, Albanija sa 29,4, kosovska ekonomija sa 23 odsto, Srbija sa 19,5 i Severna Makedonija sa 18,5 procenata.\nRadionicu, na kojoj su se okupili donosioci politika sa Zapadnog Balkana, socijalni partneri, stručnjaci iz regiona i šire, organizovao je projekat RC-a “Platforma za zapošljavanje i socijalna pitanja (ESAP).”\nSavet za regionalnu saradnju i Međunarodna organizacija rada (ILO) će u naredne tri godine zajedno raditi na sprovođenju druge faze projekta Platforme za zapošljavanje i socijalna pitanja, koju finansira Evropska unija, a u okviru koje će zajedno sa partnerima i akterima iz regiona raditi na primeni holističkog strateškog pristupa rešavanju pitanja neprijavljenog rada.\nGubitak Rad na crno Zapadni Balkan


Budućnost želi prekid loših rezultata u Ikastu – Balkan-Handball.com\nHome / Ženski rukomet / Budućnost želi prekid loših rezultata u Ikastu\nBudućnost želi prekid loših rezultata u Ikastu\nPoslednja izmena: 04/02/2016\nRukometašice Budućnosti u subotu putuju za Ikast, gde će u nedelju (17 sati) igrati protiv Midtjilanda u trećem kolu glavne runde Lige šampiona. Posle tri sedmice pauze u elitnom klupskom takmičenju, ”plave” spremno dočekuju duel protiv neugodnog protivnika i to nakon polovičnog učinka u prva dva kola – poraza u Đeru i ubjedljivog trijumfa protiv Vardara u”Morači”.\nBudućnost je na vrhu grupe 2 sa devet bodova, koliko ima i Đer sa slabijom gol razlikom, dok je danski tim na pretposlednjem mestu sa pet bodova.\nCrnogorski i danski tim do sada su odigrali deset međusobnih okršaja – Midtjiland je dobio šest, od čega četiri od pet na svom terenu, a Budućnost je slavila samo 2003. u drugom duelu četvrtfinala (26:25), što je bilo nedovoljno za prolaz u polufinale posle poraza u ”Morači” (29:28).\nPobeda u Danskoj značila bi osiguran prolaz među osam najboljih timova u Evropi, a predstavljala bi i sjajnu uvertiru pred gostovanja Đera u ”Morači” narednog vikenda, što bi mogao da bude direktan okršaj za prvo mesto u grupi.\nSVI PAROVI TREĆEG KOLA LIGE ŠAMPIONA\n← Prethodni članak ŽENSKA SRLS: Jagodinke slavile u Nišu\nNaredni članak → Vardarke bez prava ne grešku protiv Savehofa


Aleksandar Šešelj: Srbija treba da podrži Vladimira Putina, pridruživanje sankcijama bila bi izdaja! | Srpska radikalna stranka\nAleksandar Šešelj: Srbija treba da podrži Vladimira Putina, pridruživanje sankcijama bila bi izdaja!\nAleksandar Šešelj: Dame i gospodo, Republika Srbija ne sme ni da razmatra da se pridruži sankcijama Sjedinjenih Američkih Država i Evropske unije protiv Rusije. Svako pridruživanje sankcijama protiv Rusije za Srbiju bi bilo ravno izdaji.\nRusija je naš najveći saveznik, tradicionalno saveznička i bratska zemlja koja se više puta dokazala u međunarodnim odnosima kao naš iskreni prijatelj, počevši od odbrane teritorijalnog integriteta i suvereniteta Srbije po pitanju Kosova i Metohije i sprečavanja donošenja one sramne rezolucije o Srebrenici u Savetu bezbednosti Ujedinjenih nacija.\nMi treba da produbljujemo našu saradnju sa Ruskom Federacijom, da imamo što bolje odnose u svakoj sferi, da pravimo savezništvo sa Rusijom i u ekonomskom i u vojnom i u svakom drugom smislu.\nSrpska radikalna stranka se zalaže ne samo za članstvo u ODKB-u, u vojnom savezu na čelu sa Ruskom Federacijom, već i za otvaranje mešovitih srpsko-ruskih baza u Srbiji, što bi bila najbolja garancija odbrane naše zemlje i našeg neba i bezbednosti naše zemlje na dugi rok. Mi treba da gajimo naše iskreno savezništvo, da se uvek oslanjamo na one koji su već dokazani prijatelji Srbije, a ne da razmatramo da se pridružujemo osudi Ruske Federacije.\nIzvolite, ukoliko imate nekih pitanja.\nNovinar Bete, Uroš Matović: Kakva su vaša očekivanja, šta mislite da će odlučiti predsednik ili država nakon današnjeg Saveta bezbednosti, da li će ostati neutralni ili će doneti, prevagnuti na neku stranu?\nAleksandar Šešelj: Mislim da svi državni organi u Srbiji treba da sagledavaju ono što je nacionalni interes Republike Srbije i srpskog naroda, a to je svakako savezništvo sa Ruskom Federacijom.\nSrpska radikalna stranka smatra da Srbija treba da podrži Vladimira Vladimiroviča Putina, predsednika Ruske Federacije i ruski narod i akciju spašavanja ruskog naroda u Donjecku i Luganjskoj Narodnoj Republici, koji je bio pred etničkim čišćenjem. To su naši stavovi i smatramo da bi to bilo najispravnije za Srbiju da uradi.\nUkoliko nemate više pitanja, hvala vam što ste došli.\nPritiskaju Srbiju ali se mora izdržati po svaku cenu, ne sme biti uzmicanja07.06.2022


Kurs poslovnog engleskog jezika u domenu informacionih tehnologija\nKurs Poslovnog Engleskog Jezika u Domenu Informacionih Tehnologija - Audio verzija\nKo god se danas bavi bilo kojim poslom iz domena informacionih tehnologija neizostavno mora da zna i engleski jezik. Tačnije, ako nema dovoljno znanja tog jezika, teško da će moći kvalitetno da obavlja posao u okviru te oblasti, prosto zato što je sve usmereno na engleski jezik.\nDa bi i tim osobama izašla u susret, Škola stranih jezika Akademije Oxford može da se pohvali činjenicom da se u njenoj ponudi nalazi i škola poslovnog engleskog jezika u domenu informacionih tehnologija.\nBudući da je u pitanju specijalizovani kurs, to podrazumeva da se pažljivo biraju profesori, koji će ga voditi. Osnovni cilj jeste da se polaznicima pruži mogućnost da upoznaju sve one termine, koji su specifični za oblast informacionih tehnologija i da mogu kasnije samostalno da ih primenjuju u svom radu, kako bi posao za koji su kvalifikovani, obavljali što je moguće kvalitetnije i profesionalnije.\nPredviđeno je pravilnikom ove škole da nastava u osnovi treba da bude organizovana prema pravilima individualne ili takozvane nastave jedan na jedan. U tom slučaju će samo jedna osoba da pohađa predavanja, tako da će se edukacija organizovati u skladu sa potrebama polaznika, odnosno prema dogovoru koji će imati sa profesorom.\nNe samo da će se oni usaglasiti oko toga kog datuma bi trebalo kurs poslovnog engleskog jezika u domenu informacionih tehnologija da počne, nego će precizirati i sve ostale detalje. Misli se na prvom mestu na definisanje termina u kojima će biti organizovani časovi, a zatim i na njihov tačan raspored, pa samim tim i na ukupno trajanje individualnog tipa nastave.\nUzevši u obzir da Škola stranih jezika Akademije Oxford posluje na više od 40 lokacija u ovom momentu, to može da se dogodi da se u nekoj od poslovnica prijavi dovoljno kandidata, koji su zainteresovani da nastavu ovog tipa pohađaju u formi grupne. Treba naglasiti da ova škola nudi mogućnost praćenja časova u formi klasične ili grupe 6 +, kada je prisutno minimum šestoro kandidata, zatim male grupe, koja se odnosi na grupu od četvoro do petoro ljudi i mikro grupe, kada dvoje ili troje polaznika pristupaju predavanjima.\nSvaki kandidat koji se bude opredelio za ovu opciju bi trebalo da navede i za koji tip grupe je zainteresovan. Treba naglasiti da se nastava u ovom slučaju organizuje prema striktno definisanim pravilima. Naime, tek posle formiranja grupe od određenog broja članova, biće definisano i kog datuma će početi grupna škola poslovnog engleskog jezika u domenu informacionih tehnologija. Zatim će koordinator za nastavu definisati i termine održavanja časova, odnosno njihov raspored, a na nivou cele škole se pre toga odlučuje o ukupnom trajanju grupne nastave i to je jedina informacija koju kandidati u tom slučaju dobijaju unapred.\nVrlo je važna informacija i ta da su dostupni i klasični i online kursevi poslovnog engleskog jezika u domenu informacionih tehnologija. A to se odnosi i na individualni tip nastave i na grupni.\nBesplatno uradi placement test\nCenovnik kurseva engleskog jezika\nUkoliko vas zanima koliko košta kurs engleskog jezika, možete odabrati u kojoj od brojnih poslovnica želite da pohađate nastavu i pogledate cenu.\nNakon izbora lokacije, saznaćete i koja je cena kursa engleskog jezika u Školi stranih jezika Akademije Oxford.\nCene po gradovima\n19900 17900 19900 15900 20000 19900 19900 19900 19900 19900 20000 20000 20000 19000 19000 20000 20000 15000 15000 12500 17500 13500 17900 12500 17900 17500 17500 16900 16900 14900 14900 14900 14900 17900 14900 19900 19900 19900\nSpisak gradova — Kurs poslovnog engleskog jezika u domenu informacionih tehnologija\nUčenje engleskog jezika i njegovo poreklo\nKlasični i online grupni kursevi engleskog jezika\nSpecijalizovani (stručni) kurs engleskog jezika\nKurs engleskog jezika za pripremu za Cambridge (Kembridž) ispite\nKurs poslovnog engleskog jezika u domenu ekologije i zaštite životne sredine\nKurs poslovnog engleskog jezika u marketingu\nKurs poslovnog engleskog jezika u telekomunikacijama\nKurs poslovnog engleskog jezika u turizmu\nKurs poslovnog engleskog jezika u ekonomiji i bankarstvu\nKurs poslovnog engleskog jezika za inžinjere\nKurs engleskog jezika za medicinske radnike\nKurs poslovnog engleskog jezika za pravnike\nCambridge ESOL - međunarodni ispit engleskog jezika\nIELTS ispit - međunarodni sistem za testiranje znanja engleskog jezika\nKontakti po gradovima za kurs engleskog jezika


UN: Broj stanovnika u Srbiji do 2041. pada na 5,5 miliona | Autonomija\n"Radna snaga u Srbiji će značajno ostariti u tom periodu i smanjiće se za 21 odsto"\n„Deca i mladi su najvažniji ljudski kapital bilo koje nacije. Nijedna zemlja neće moći da se takmiči u ekonomiji ako ne uloži mnogo više i efikasnije u svoje ljude, a najvažnije u decu. Ljudski kapital sledeće generacije se gradi kroz strateška ulaganja u zdravstvo, obrazovanje i zaštitu svih“, izjavio je Sent Lot na plenarnoj sednici o zdravlju nacije, navodi se u saopštenju UNICEF-a.\n„Iako Srbija ulaže značajna sredstva u obrazovanje dece, 30 odsto učenika od 15 godina je i dalje funkcionalno nepismeno. Svako dete koje napušta obrazovanje bez sticanja diplome srednje škole državu košta između 40.000 i 70.000 evra, jer gubi prihod od poreza i mora više da ulaže u socijalna davanja“, istakao je Sent Lot.\nKako je naglasio, kumulativni godišnji gubitak BDP-a koji proizlazi iz činjenice da Srbija ima 1,8 miliona ljudi bez srednje škole iznosi 4,5-7,5 odsto BDP-a.


You searched for Dara Sekulić - Trebevic.net\nRezultat pretrage za: Dara Sekulić\nStihovi Dare Sekulić još jednom potvrđuju njen rang najistaknutije žive srpske pjesnikinje, istakao je tokom večerašnje promocije njene zbirke “Odbačene pjesme” u Istočnom Sarajevu književnik Stevan Tontić. – U uvodnoj bilješci za zbirku `Odbačene pjesme` Sekulićeva govori da je...\nNovi roman “Kažem sebi” Miroslava Јankovića\nModeran roman-priča o tome šta sve čovjek može biti i jeste na putu od pakla na zemlji do pakla na nebu, istakla je književnica Dara Sekulić.\nIstočno Sarajevo: Završen Festival poezije za djecu u mlade\nMeđunarodni festival poezije za djecu i mlade završen je danas u Istočnom Sarajevu nastupom nagrađenih učesnika pjesničkog konkursa i pjesnika gostiju. Na ceremoniji zatvaranja na Dječijem odjeljenju Matične biblioteke stihove su govorili pjesnici Dara Sekulić, Tode Nikoletić i Miroslav...\nIstočno Sarajevo: Sutra počinje Međunarodni festival poezije za djecu i mlade\nU Istočnom Sarajevu će od sutra do 14. decembra biti održan Međunarodni festival poezije za djecu i mlade koji će ove godine biti posvećen jednom od najvećih liričara srpskog romantizma Jovanu Jovanoviću Zmaju, piše Srna. Vitomir Mitrić, direktor Forum...\nIstočno Sarajevo: Festival originalnog i savremenog pjesničkog stvaralaštva za djecu\n16. Međunarodni festival poezije za djecu i mlade održava se od 12-14. decembra, 2017. godine u Istočnom Sarajevu, u organizaciji Forum teatra. Ovo je jedinstvena književna manifestacija za djecu na prostorima Republike Srpske koja se održava šesnaesti put u...


Završeni radovi u Ulici kneginje Zorke - Beograd - Dnevni list Danas\nPočetna » Beograd » Završeni radovi u Ulici kneginje Zorke\nZavršeni radovi u Ulici kneginje Zorke\nZamenik gradonačelnika Goran Vesić izjavio je da su u ranim jutarnjim časovima završeni radovi u Ulici kneginje Zorke čime je ispoštovan planirani rok.\n1Piše: DanasOnline 06. septembra 2018. 11.46\n– Radovi su se zbog zatvaranja saobraćaja izvodili fazno. Prva faza – od Bulevara kralja Aleksandra do Krunske ulice, zatim od Krunske do Njegoševe ulice, od Njegoševe do Makenzijeve ulice, od Makenzijeve do Ulice Svetog Save i od Ulice Svetog Save do Bulevara oslobođenja – rekao je Vesić.\nPrema njegovim rečima, ovim radovima nisu obuhvaćene raskrsnice ulica Kneginje Zorke sa Krunskom i Njegoševom, s obzirom na to da se očekuje da će se one naći u programu radova JP „Putevi Beograda” za 2019. godinu. Takođe, ni raskrsnica Kneginje Zorke i Makenzijeve nije bila tretirana budući da je u planu rekonstrukcije Direkcije za građevinsko zemljište i izgradnju.\nVesić je zahvalio građanima na strpljenju i dodao da se sada radi kvalitetnije, te da će posle rekonstrukcije saobraćajnice trajati duže i neće biti potrebno da se nakon kratkog vremena opet obnavljaju, kao što se to radilo do sada.\nradovi, ulica, zavrseniBeograd\n06. septembra 2018. u 17.19\nJoš jedna kapitalna investicija u nizu…


U nedjelju dobijamo Vijeća ministara: Sporno samo jedno ministarsko i jedno mjesto zamjenika - Portal 072info\nOko 17 sati okončan je sastanak političkih lidera u zgradi Predsjedništva BiH, piše novinska agencija Patria.\nPrvi se obratio Dragan Čović koji je kazao da su ovim sastankom napravili jedan korak ka približavanju formiranja vlasti, ali da ne bi špekulirao šta je to ko tražio.\n-Svi smo pokazali interes da se ovaj posao i okonča. U nedjelju u 16 sata imat ćemo drugi sastanak i mislim da ćemo tada i zvanično postići dogovor kada je riječ o formiranju izvršne vlasti na državnom nivou. Optimista sam jer je današnji dan odisao duhom u kojem svi žele istu stvar, kazao je Čović.\nČović je rekao da nije bilo nikakvih sastanaka mimo prostorija Predsjedništva BiH.\nBakir Izetbegović kratko je novinarima kazao da su od 10 stvari dogovorili osam, i da su svi pokazali interes da se što prije okonča ovaj proces.\nOn nije precizirao koje dvije stvari nisu dogovorene, ali je kazao da je to“ jedno ministarsko i jedno mjesto zamjenika oko kojeg još ima dilema“.\nMladen Bosić je kazao da odlazi zadovoljan iz Sarajeva, jer nisu naišli niti na jednu stvar koja bi bila nepremostiva.\n-Ovo je prvi formalni sastanak oko formiranja vlasti, jer sve ovo do sada bilo je ili na nivou bilaterale ili nije bilo formalno, tako da je uspjeh time još veći, naglasio je Bosić.\nKomšić je istakao da smatra da se u nedjelju može doći do dogovora i da bi već u ponedjeljak moglo biti formirano Vijeće ministara.\n– BiH ima svoju šansu i ne bi je smjela propustiti, a upravo formiranje Vijeća ministara je jedan od koraka ka euroatlanstkim integracijama, kazao je Komšić.\nRok za formiranje Vijeća ministara je 11. mart.\nAkteri današnjeg sastanka saglasni su da bi i Vlada Federacije BiH mogla biti formirana ubrzo.\nSastanak lidera stranaka počeo je u zgradi Predsjedništva BiH oko 15:45.\nSinoć je održan radni sastanak na kojem su o istoj temi razgovarali predsjednici SDS-a, PDP-a i HDZ-a Mladen Bosić, Mladen Ivanić i Dragan Čović.


Stranke žele da privuku mlade, ali iz pogrešnih razloga | Nova Ekonomija\nStranke žele da privuku mlade ali iz pogrešnih razloga, dok je interesovanje najmlađeg dela populacije za politička pitanja konstantno niska. Ni jedan politički sistem nije otvoren niti dizajniran za mlade, oni će uvek nailaziti na otpor, ali je prostor civinog društva sfera u kojoj mogu da se aktiviraju kako bi proizveli smislene promene u lokalnoj zajednici, glavne su poruke panela "Politički aktivizam: Da li su mladi zaista pasivni?"\nVanredna profesorka Filozofskog fakulteta Isidora Jarić navodi da je ne iznenađuje pasivnost i razočarenje mladih u političke procese, već da je to trend koji je uočen pre dve decenije.\nOna dodaje da su mladi duži povlačenju iz sfere politike i distanciraju od nje, te da za njih izazov predstavlja i sama artikulaciju svojih potreba.\nU seriji istraživanja koja je sa svojim kolegama sprovodila od 5. oktobra do kraja 2000-ih, Jarić je dokumentovala da je vrlo brzo nakon demokratskih promena zabeležen pad entuzijazma mlađih generacija.\n"Socijalni kontekst (od tada) nije promenjen, zapravo je još više neprijateljski prema mladima. Mi vidimo da je još teže naći posao, da do inicijacije u odraslost u Srbiji dolazi još kasnije... Ovo što se dešava sa pandemijom gura te generacije još dalje od stvarnog sveta i dobijaju još veću distancu prema svakodnevici", ocenila je Jarić.\nOna ipak napominje da "ima nade", a da, iako je situacija trenutno loša u Srbiji, da ventil treba videti u spremnosti na socijalni aktivizam, koji je u ostatku Evrope u porastu.\n"To je mesto na kome treba raditi, 5. oktobar ne bi mogao da se desi bez jakog civilnog sektora, ali mladi (u Srbiji) i dalje to ne prepoznaju kao prostor u koji mogu da iskorače... To je tema kojom se treba baviti, senzibilisati mlade da osvoje taj prostor", kaže Jarić.\nTo bi, prema njenim rečima, moglo da se postigne aktivacijom na manjim, životnim temama, koje ih se direktno tiču, poput izmena nastavnog programa.\nMilica Borjanić, koordinatorka projekta u Krovnoj organizaciji mladih (KOMS) ocenjuje da političke partije suštinski ne žele mlade kao ravnopravne partnere u donošenju odluka, već da im trebaju kao "sledbenci koji će da se slikaju u pozadini".\nAko bi morala da ponudi novi naziv za poslednji Alternativni izveštaj o položaju i potrebama mladih koji je KOMS objavio, Borjanić kaže da bi to bilo "nepoverenje", obzirom da omladina ima ogromno i sistemsko nepoverenje prema institucijama.\nDodaje i da u svakom od istraživanja preko 50 odsto mladih navodi da želi da napusti Srbiju.\nGlavni razlozi su nezaposlenost, kvalitet obrazovnog sistema i partijsko zapošljavanje, ali i percepcija da ne mogu da izazovu pozitivne promene.\n"Ono gde smo mi videli neki blagi pomak, preko 55 odsto je navelo da je problem mali uticaj na proces donošenje odluka, (dobro je) da su oni prepoznali da je to problem... Ne volim da kažem da su mladi pasivni, već mi to nazivamo 'sistemski obeshrabreni'", kazala je Borjanić.\nSmatra da problem treba rešavati na lokalu, ali i na državnom nivou. Primer toga je Ministarstvo omladine i sporta, koje preko 90 odsto svog budžeta zapravo troši na sport.\n"Suštinski nemama mehanizme da sprovodimo akcione planove i strategije... iako imamo taj okvir bolji od većine okruženj", zaključila je ona.\nPolitikolog Boban Stojanović ocenjuje da mladi u trenutnoj situciji imaju izbor između odlaska iz zemlje ili "odsustva kičme", koje podrazumeva integrisanje u sistem koji im je odbojan.\n"Drugacije je teško izboriti se... Najveći problem je što kada govorimo o mladima gledamo samo Beograd, a kada krenete južnije vidite da su oni u još goroj situaciji", kaže Stojanović.\nIako navodi da partije nisu organizacije sa vrednostima, nego "servisi za zapošljavanje", ipak smatra da omladinu bilo koje političke opcije treba podržati, uz ocenu da će sitacija kada onu počnu da se pitaju za nešto biti znatno bolja.\n"Jako mali broj mladih je zainteresovano za bilo kakav angažman, delom zbog sveprisutnog defetizma, delom zbog toga što nemaju vremena... Različit je nivo aktivizma između srednjoškolaca, studenata i onih koji uđu u život, sa poslovnim i porodičnim obaveza", dodaje on.\nStojanović kaže da u Srbiji ne postoji politička kultura da građani kontinuirano učestvuju u donošenju odluka, kulturu komunikacije sa političkim predstavncima, već da naprotiv imaju gađenje prema strankama.\n"Bez partija nema demokratija i dok ljudi ne shvate to, dok se to ne desi, ništa se neće promeniti", smatra Stojanović.\nČlan odbora "Zelene omladine" Milan Zlatanović najveću šansu vidi u srednjoškolcima, za koje kaže da imaju više nade, i da nemaju osećaj da su svi isti. Dodatno, smatra da prostor zelenih politika može biti najprivlačniji omladini.\nSvoj stav zasniva na tome da su pitanja životne sredine inherentno bilska svim ljudima podjednako, a političke prilike su globalno naklonjena zelenim idejama.\nIz ličnog iskustva smatra da obrazovni sistem ne podstiče aktivizam mladih, zbog čega smatra da je internet važan i koristan za mobilizaciju.\n"Onlajn aktivizam je dobar za osvešćivanje i obrazovanje, ali je i mač sa dve oštrice - smanjuje šansu da se desi neka akcija, zato što ljudi veruje da su lajkovanjem nešto promenili", kaže Zlatanović.\nDodaje i da je najveći izazov zelenih politika manjak sluha, obzirom da svi predlozi ipak moraju da prođu kroz zvanične političke strukture.\n"Ovo nije pitanje samo motivacije (građana), nego i okolnosti i kapaciteta organizacija civilnog društva, među kojima ima puno onih kojima obaveze na poslu ili fakultetu ne dozvoljavaju da se više uključe u politiku.\nPanel su organizvale Fridrih Ebert fondacija i Business Info Group.\nTačno je šta pričaju. Ovde u Zrenjanu smo morali aktivizmom da se borimo protiv rada kafilerije koja nam je smrdela dugo godina (30+ god.), i pre nego što sam ja rođen, a eto sad možemo da vidimo da zajedničkim radom i aktivizmom, isključivo nestranačkim postižemo odlične rezultate. Borba nije samo među političkim strankama, već svi moramo biti uključeni u politiku i van političkih stranaka, onda će političari postati bolji političari, kada se građani budu bavili građanskim dužnostima, jer ako ne buded tako, nakon toga sledi smena i skidanje sa vlasti, momentalno.


Vučić danas sa Grenelom\nFoto: Predsedništvo Srbije,arhivska fotografija\nJanuar 24, 2020 8:38\nSastanak će početi u 9.00, saopšteno je iz Službe za saradnju sa medijima predsednika Republike.\nGrenel u Beograd donosi novi Dejton?\nGrenel želi ubrzano rešavanje kosovskog pitanja, ali i finalizovanje sporazuma dve strane na novoj međunarodnoj konferenciji koja bi bila neka vrsta "novog Dejtona", piše danas "Srpski telegraf".\nList tvrdi da će američki sporazum obuhvatati ukidanje prištinskih taksi, nastavak pregovora ubrzanim tempom, korekciju granica, pripajanje severa KiM ostatku Srbije, investicije SAD u regionu, "posebno u severni deo KiM, koji bi pripao Srbiji", dolazak američkih kompanija, ulaganje u putnu infrastrukturu, podsticanje trgovine između Beograda i Prištine i ubrzavanje EU integracija.\nIzvor: T a n j u g , Srpski telegraf\nAleksandar VučićRičard GrenelKiMSAD


Čuveni Triumph Trident se vraća na scenu - Lux Life luksuzni portal\nMnogi ljubitelji automobila bili su oduševljeni činjenicom da se Ford Bronco vraća na scenu iduće godine, ali, to nije sve. Triumph Motorcycles kompanija upravo je objavila da će svoj Trident vratiti na scenu nakon odsustva u trajanju od 45 godina.\nDizajnerski prototip za ponovo oživljeni roadster motor imao je javni debi ranije ove godine u London Design muzeju. I dok umetnički muzej možda zvuči kao neobična lokacija za predstavljanje motora, onda kada ga ugledate, stvari vam postaju daleko jasnije.\nPo prvi put lansiran kasnih šezdesetih, Trident je pomerio ulične motore unapred i uveo je eru supermotora. Iako je dobio brojne pohvale kritičara nakon predstavljanja, on je ubrzo upao u zapećak lansiranjem Honda CB750. Motor je izašao iz proizvodnje 1975.godine, ali je ipak dobio strastvenu bazu fanova, koja je tokom decenija koje su usledile nastavila da raste.\nU razvoju tokom četiri godine, novi Trident nam pokazuje da slavni motor nije zaboravio svoje korene. On je neverovatno sličan originalnom Trident modelu, uz formu koja dodatno pojačava njegov osećaj dinamizma. Ipak, dizajneri su odlučili da malo rizikuju kada su ga kreirali, pa su mu podarili skoro pa sasvim belu šemu boja, koja možda neće oduševiti puriste.\nTriumph inžinjeri nisu proveli četiri godine kreirajući motor koji samo izgleda sjajno. Novi Trident će pokretati trocilindrični motor, koji je predstavljen u Speed Triple modelu ovog brenda. Ostali detalji još uvek nisu objavljeni, ali je brend obeća da će motor doći sa tehnologijom koja je vodeća u klasi, u svojoj standardnoj ponudi.\nNajuzbudljivija stvar vezana za ovaj koncept svakako je činjenica da će on postati deo naše realnosti, već idućeg proleća. Kako se datum zvaničnog lansiranja bude približavao, brend će objaviti više detalja i cenu.


Poslanica ruske Dume privedena na njujorškom aerodromu, ambasada uputila protestnu notu - Telegraf.rs\n06/10/19 | 20:48\nSlužbenik FBI saslušavao je poslanicu sat vremena i postavljao joj neprihvatljiva pitanja\nPrintscreen: Youtube/Филиал ВГТРК ГТРК "Башкортостан"\nSlužbenici Federalnog istražnog biroa (FBI) priveli su poslanicu ruske Dume Ingu Jumaševu na njujorškom aerodromu radi saslušanja, zbog čega je ruska ambasada uputila protestnu notu Stejt departmentu.\nAgencija RIA novosti prenosi da je Jumaševa doputovala u SAD da bi učestvovala na forumu "Dijalog fort ros" i da ju je službenik FBI saslušavao sat vremena.\nU ruskoj diplomatskoj misiji kažu da su Jumaševoj postavljana "potpuno nejasna, nerazumljiva i neprihvatljiva pitanja".\nAgencija podseća da deo ruske delegacije, koji je trebalo da učestvuje na zasedanju Generalne skupštine UN, nije dobio američke vize.\nU San Francisku danas počinje forum na kojem bi zvaničnici Rusije i SAD, biznismeni, naučni radnici i predstavnici civilnog društva trebalo da govore o mogućnostima jačanja odnosa dve zemlje u okviru "Dijaloga fort ros".\nNa ovom forumu učestvovaće, između ostalih, ruski ambasador Anatolij Antonov i bivši guverner Kalifornije Džeri Braun, a među gostima su i direktor Sberbanke Herman Gref i bivši američki ministar odbrane Vilijem Peri.\nTeme o kojima će učesnici govoriti pokrivaju aktuelne rusko-američke odnose, upravljanje krizama, kao i procenu kako poboljšati komunikaciju i saradnju između dve zemlje.\nDijalog "Fort ros" je nezavisni forum koji se održava od 2012. godine.\nDijalog je dobio ime po utvrđenju koje je bio središte ruskih južnih naselja na prostoru Severne Amerike od 1812. do 1842. godine.\nTeška nesreća u Francuskoj: Prevrnuo se autobus, jedna osoba poginula, ima i povređenih\nHaos u Kolumbiji: Bačena bomba na naftovod, izbio ogroman požar, nafta završila u reci\nSilovanja pod tušem, bande i krv: Zatvara se ozloglašeni zatvor u Njujorku, ali njegove priče ostaju


NovaEnergija.net » NBS najavila uklanjanje prepreke za online plaćanja NBS najavila uklanjanje prepreke za online plaćanja – NovaEnergija.net\nElektronska trgovina trebalo bi da i u našoj zemlji postane deo svakodnevnog života, rekla je guvernerka Narodne banke Srbije Jorgovanka Tabaković na konferenciji Elektronska trgovina u Srbiji – siguran put za kupovinu na internetu, navedeno je u saopštenju NBS.\n– Narodna banka upravo ovih dana uklanja jednu od najvećih prepreka – takozvani interchange fees, kao osnovni generator visokih provizija za trgovce kod kartičnih plaćanja. Intenzivno radimo i na pripremi za uvođenje sistema za instant plaćanja, a uskoro ćemo objaviti još jedno zakonsko rešenje koje će doneti brže i jednostavnije menjanje banke i veću transparentnost provizija – rekla je Tabaković.\nOna je navela da je “zajednički cilj da korisnici usluga imaju veći izbor, bolje profilisane usluge i niže cene, trgovci pristup većem tržištu, da banke postanu produktivnije uz niže troškove transakcija i veću operativnu osposobljenost, finansijske usluge da postanu inkluzivnije, a ljudi informisaniji pri donošenju finansijskih odluka“.\nUčesnici konferencije, koja je organizovana u saradnji sa pružaocima platnih usluga koji omogućavaju plaćanje platnim karticama na internetu u Srbiji, ukazali su i na značaj sigurnog i bezbednog plaćanja na internetu upotrebom platnih kartica i na značaj kontinuirane edukacije građana na tom polju.\nTokom panel diskusija predstavnici NBS, preduzeća, banaka, IT pravnici i eksperti za elektronsku trgovinu podelili su svoja iskustva i razmenili mišljenja o tome kakvo mesto usluga e-trgovine zauzima u poslovnoj strategiji srpskih banaka, zašto u javnosti i dalje postoji percepcija da je ovaj servis skup i nedostupan, da li je akcenat samo na velikim trgovcima ili je potencijal upravo u malim trgovcima.\nNa skupu se razgovaralo i o značaju e-trgovine u Srbiji kako za velike sisteme, tako i za sve one koji to žele da postanu, kakva je percepcija internet preduzetnika u vezi sa e-commerce uslugom poslovnih banaka i o Narodnoj banci Srbije kao regulatornom telu, kako se koristi PayPal, koji su to alternativni metodi plaćanja (kriptovalute).\nNBS najavila uklanjanje prepreke za online plaćanja was last modified: June 2nd, 2017 by Jelena Jovičić\nnajavanarodna banka srbijeonlajn placanjeprepreketop


Proverava se spisak "problematičnih" pripadnika Žandarmerije | Novosadski informativni portal 021\nNaime, prema pisanju "Politike", pored imena 80 pripadnika beogradskog odreda Žandarmerije nalaze se kvalifikacije da se navodno bave kriminalom, poslovima nespojivim sa službenom dužnošću ili povremenim političkim delovanjem.\nPozivajući se na nezvanična saznanja, list piše da su odmah po objavljivanju tog spiska, na konferenciji za novinare koju je u petak organizovao Policijski sindikat Srbije (PSS), pripadnici Sektora unutrašnje kontrole upućeni kod novoizabranog komandanta Žandarmerije Dejana Lukovića, kako bi proverili ko je sačinio listu.\nPrema tvrdnjama predsednika PSS Veljka Mijailovića, taj spisak sindikat je dobio od zaposlenih u beogradskom odredu Žandarmerije. Među kvalifikacijama pominju se poslovi obezbeđivanja, droge, šverca, druženja sa ljudima iz kriminogene sredine, kao i zloupotrebe, malverzacije i povremeno političko delovanje.\nMijailović je naveo i da je neophodno hitno formirati radnu grupu koja će ispitati te navode i koja će pronaći sve umešane aktere, kao i da ministar unutrašnjih poslova Nebojša Stefanović počne da se bavi ovim slučajem kako bi se našli oni koji su sastavili spisak ili ga naručili.


„Bilo jednom... u Holivudu“ nas vraća nas u kasne šezdesete, u zlatno doba Holivuda. Radnja filma prati glumca Rika Daltona (Leonardo Dikaprio), bivšu zvezdu jedne TV serije i njegovog kaskadera Klifa Buta (Brad Pit) na putu pronalaska svog mesta pod suncem u filmskoj industriji. Njihovo putovanje odvija se na vrhuncu hipi ere, davne 1969. godine u Los Anđelesu. To je ujedno i vreme poslednjih trzaja zlatnog Holivuda. Rik i Klif pokušavaju da se izbore za svoj uspeh u svetskoj prestonici filmske industrije koju više ne prepoznaju. Ali Rik ima poznatu komšinicu - glumicu Šeron Tejt (Margo Robi)...\n„Bilo jednom... u Holivudu“ je deveti film slavnog reditelja i scenariste, dobitnika Oskara, Kventina Tarantina. Na scenariju za film „Bilo jednom... u Holivudu“ Tarantino je radio punih pet godina.\nNa repertoaru bioskopa u Srbiji novo ostvarenje Kventina Tarantina „Bilo jednom... u Holivudu“ naći će se u avgustu!


Lovrinović i Kačo o aktuelnoj političkoj situaciji i predstojećem zasjedanju PSNATO @ StartBiH.ba\nLovrinović i Kačo o aktuelnoj političkoj situaciji i predstojećem zasjedanju PSNATO\nZamjenik predsjedavajućeg Delegacije Parlamentarne skupštine Bosne i Hercegovine (PSBiH)u Parlamentarnoj skupštini NATO-a (PSNATO) Nikola Lovrinović razgovarao je s ambasadorom Republike Slovačke u BiH Martinom Kačoom.\nRazmijenjena su mišljenja o aktuelnoj političkoj situaciji u Bosni i Hercegovini, o stanju bilateralnih odnosa dvije zemlje, te o predstojećem Proljetnom zasjedanju Parlamentarne skupštine NATO-a, koje će biti održano od 27. do 30. maja u Viljnusu.\nLovrinović je istakao da izuzetno cijeni prijateljske odnose dvije zemlje, te ocijenio da se saradnja može unapređivati u brojnim segmentima.\nPrema riječima Lovrinovića, Republika Slovačka i njeni zvaničnici su u proteklim godinama podržali aktivnosti Bosne i Hercegovine na njenom euroatlantskom putu.\nS tim u vezi, Lovrinović je pohvalio i prepoznatljivo angažovanje slovačkih vojnika u vojnoj misiji Evropske unije u BiH (Althea).\nAmbasador Kačo izrazio je interesovanje za aktivnosti Delegacije PSBiH u PSNATO-a, kao i za niz drugih pitanja u vezi sa političkom i ekonomskom situacijom u našoj zemlji, saopćeno je iz Sektora za odnose s javnošću PSBiH.\nGenjac: Obaveza Vijeća ministara BiH je da osigura sredstva za nesmetano održavanje izbora


Krstić: Oštrija borba protiv sive ekonomije\nMinistar finansija Lazar Krstić izjavio je da očekuje da će izmene i dopune Zakona o poreskom postupku i poreskoj administraciji biti u usvojene u parlamentu u narednih nekoliko nedelja, što će pomoći u suzbijanju sive ekonomije i povećati prihode u budžetu.\n“Zakon predviđa rigidne mere za one koji se bave nelegalnim prometom duvana, ali i za one registrovane koji u promet stavljaju cigarete bez markica”, rekao je Krstić na tradicionalnom samitu ministara finansija i guvernera u Bečićima.\nOn je podsetio da su kod nas već usvojene izmene zakona o duvanu koje sprečavaju promet ilegalne trgovine.\nKako je rekao, uskoro očekuje prve konkretne poteze u borbi protiv ilegalnog prometa duvana, i dodao da smatra da kanali nisu nepoznati.\nMinistar je ukazao da, kada se govori o smanjenju deficita budžeta za oko 1,5 milijardi evra, samo 500 do 700 miliona može da se smanji suzbijanjem prometa ilegalnog duvana.\n“Ako me pitate koliko odmah možemo da uštedimo, reći ću vam sigurno oko 150 do 200 miliona. Toliko je realno u narednih 12 meseci”, poručuje Krstić i dodaje da suzbijanje sive ekonomije može da pomogne da se smanji obuhvat na rashodnoj strani budžeta “tamo gde je bolnije”.